Solterre - Wikipedia, entziklopedia askea.\n47°55′09″N 2°44′17″E / 47.9192°N 2.7381°E / 47.9192; 2.738147°55′09″N 2°44′17″E / 47.9192°N 2.7381°E / 47.9192; 2.7381\nMormant-sur-Vernisson, Cortrat, Ouzouer-des-Champs, Pressigny-les-Pins eta Saint-Hilaire-sur-Puiseaux\n475 (2019ko urtarrilaren 1a)\n240 (%50.5) 229 (%48.2)\nSolterre Frantziako udalerria da, Loiret departamenduan dagoena, Erdialdea-Loira Harana eskualdean. 2013an 492 biztanle zituen.\n2007an Solterre udalerrian erroldatutako biztanleak 492 ziren. Familiak 190 ziren, horien artean 56 pertsona bakarrekoak ziren (40 bakarrik bizi ziren gizonak eta 16 bakarrik bizi ziren emakumeak), 55 seme-alabarik gabeko familiak ziren, 67 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 231 etxebizitza zeuden, 203 familiaren etxebizitza nagusia ziren, 11 bigarren erresidentzia ziren eta 17 hutsik zeuden. 219 etxeak ziren eta 12 apartamentuak ziren. 203 etxebizitza nagusietatik 160 bere jabearen bizilekua ziren, 41 alokairuan okupaturik zeuden eta 2 doan lagata zeuden; 3 etxek gela bat zuten, 14 etxek bi zituzten, 35 etxek hiru zituzten, 66 etxek lau zituzten eta 85 etxek bost zituzten. 170 etxek euren parking plaza propioa zuten azpian. 87 etxetan ibilgailu bat zegoen eta 106 etxetan bat baino gehiago zituzten.\nSolterre udalerriko biztanleria-piramidea 2009an .\n2007an lan egiteko adina zuten pertsonak 325 ziren, horien artean 248 aktiboak ziren eta 77 inaktiboak ziren. 248 pertsona aktiboetatik 226 lanean zeuden (126 gizon eta 100 emakume) eta 22 langabezian zeuden (7 gizon eta 15 emakume). 77 pertsona inaktiboetatik 30 erretiraturik zeuden, 20 ikasten zeuden eta 27 "bestelako inaktibo" gisa sailkaturik zeuden.\n2009an Solterre udalerrian 206 unitate fiskal zeuden, 503 pertsonek osaturik. Pertsona bakoitzeko diru-sarrera fiskalaren mediana urteko 19.666 euro zen.\n2007an zeuden 35 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 6 eraikuntza enpresak ziren, 16 ibilgailuen saltze eta konpontze enpresak ziren, 2 garraio enpresak ziren, 4 ostalaritza eta jatetxe enpresak ziren, 2 higiezinen enpresak ziren, 2 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 8 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 3 margolariak, 1 zurgina, 1 ile apaindegia eta 2 jatetxeak.\n2009an zeuden 3 establezimendu komertzialetatik, 1 okindegi zen, 1 kirol-denda zen eta 1 lore-denda zen.\n2000. urtean Solterre udalerrian 7 nekazaritza-ustiategi zeuden.\nBNF: 15260704r (data)\nOrriaren azken aldaketa: 25 otsaila 2022, 10:23.


Hasiera/MTB/Errege Bardeak - Poligonoari bira MTB 3. ibilbidea\nInformazio Gunea - Castildetierra\nCastildetierra - Tiro Poligonoa\nTiro Poligonoa - Corral de Zapata\nCorral de Zapata - Rallón bidegurutzea\nRallón bidegurutzea - Corral de La Junta\nErrege Bardeak edota soilik Bardeak, Nafarroako HE-an kokatzen den erdibasamortu bat da, Aragoiko eremu txiki batetan ere sartzen dena.\nOinez, mendiko bizikletarako seinaleztatutako bideetan zehar edota baimendutako lekuetan autoz ere ibili gaitezke alde batera eta bestera.\nBertan aurkezten dugun ibilbideak, parkearen erdian kokatzen den Tiro Poligonoa inguratzen du. Ulertezina da gaur egun, horrelako leku babestu, eder eta berezi baten erdian horrelakorik izatea. Ibilgailuentzako gehienezko abiadura mugatua dago eta nahiko leku dago segurtasunez ibili ahal izateko. Hala ere, desplazamendurako gailu eta modu guztiak kontuan hartu beharko dira denon arteko elkarbizitza bermatzeko.\nOinez soilik bisitatu daitezkeen formazio ezagunen ondotik ibiliko gara. Gainera bide nagusi honetan beste hainbat seinaleztatutako bide gehiago hartu ahal izango dira, eguna bizikletaren gainean luzatu nahi badugu. Zailtasun teknikoen ezak gomendagarria den bidea bihurtzen du honakoa basamortuarekin lehendabiziko kontaktua egiteko, bai lagun artean edota familiarekin ere.\nEstatu batuetako western pelikulen antzerako paisaiak, Bardea Zuriaren ilargiak dituenaren tankerako paisaiak edota "Juego de Tronos" telebistarako serie ospetsuak erabilitako paisaiak ikusgai daude, Poligonoari Buelta (edo itzulia) izendaturiko Mendirako Bizikletarako 3.ibilbide honenetatik gertu.\nZer gehiago behar dugu?\nErrege Bardeetako Informazio Gunetik abiatzen gara, bertan jasotako mapan eman dizkiguten gomendio guztiak apuntatutakoan. Errepidea hartzen dugu IE norabidean igotzen garen heinean 300 bat metro egin arte. Errepidean E-rantz jotzen du aldapan behera, eta 600m-tara Camino de Las Cortinas-en bidegurutzea topatzen dugu ezkerretara.\nErrepidea utzi eta ondo zapaldutako pista zabal batean sartzen gara. Bizikletaren gainean ibiltzeko erraza dugu honakoa, nahiz eta hasierako tartean hartxintxar gehiegi egon, batez ere bide bazterretan.\n2,5 Km egiten ditugu IIE norabidean eta gure eskuinean Cabaña de Pancho etxola utziko dugu. Bertatuk Castildetierra erreferentzi bezala hartuko dugu bertara iritsi ahal izateko ia Km baten buruan. Bertara iristen gara HE-tik, gure eskuin aldean aparkalekua dugularik.\nCastildetierraren parean gaudenean, HHE-rantz jotzen dugu, planoan adierazi diguten bezala. Arduradunen esanetan, bidea modu honetan egiteak, trafikoaren segurtasuna eta mugikortasuna hobetzen du, beraz, jaramon egiten dugu.\nBalsa de Las Cortunas putzua inguratu eta HHE norabidea mantentzen dugu, Corral de Los Hermanos-ko etxolak atzean eta gure ezkerraldean utzi arte. Bertatik kilometro erdira, H-ra egiten duen bihurgune baten ondoren Tiro Poligonoaren sarrerako atera iristen gara.\nPoligonora eramaten duen errepidea zeharkatzen dugu bidean jarraitzeko. Pistak Barranco de Los Hermanos sakanaren ondotik igarotzen da, E-ranzko bihurgune baten ondoren. Hurrengo kilometro eta erdia norabidea aldatu gabe egingo dugu. Aireportu Militarra ezkutatzen duen muinoaren ondoan berriro ere HE norabidea hartuko dugu.\nBarranco de Los Cambrones eta ondoren Barranco de Zapata sakanak atzean utziko ditugu, eskuin aldean Villa Zapata Etxolaraino. Hemendik gertu, bideak berriro ere HHE-rantz egiten du, azkenik Corral de Zapata eskortara iristeko.\nEskortatik kilometro erdira bideak IE-rantz egiten du eta kilometro batzuk beteko ditugu norabide berdinean oinpekoei eragiten. Urrutira, gure eskuin aldean Nasa Alta eta Nasa Baja muinoak ikusi ahal izango ditugu.\nLa Cruceta-ko gunea atzean uzten dugu, gure aurrean eta ezkerretara kokatzen den La Raya ikuskatzen dugun heinean. Eremua igaro ondoren I-rantz joko dugu eta orain bai, La Raya eta El Rallón aurrez aurre dauzkagu, bidetik bista kendu gabe.\nIM-rako bihurgunea hasten den puntuan Plana de La Raya eta Rayón aldera eramaten duen bide nagusia hasten da. Leku hauek oso berezkoak dira eta ezagutzeak merezi du. Esan beharra dago eremu babestua dela, eta hortaz, bizikletak utzi eta oinez egin beharko ditugu bertako bideak.\nIbilbidearen atalik ederrenean gaude orain, Bardea Zuriaren muino eta sakana nagusien ondotik igaroko baikara.\nBidegurutzeri uko egin eta bidetik jarraitzen dugu, Sanchicorrotako muinoa erreferentzia bezala hartuz. Bere oinean Corral de Mendigacha-ko eskorta aurkitzen da eta honen ondoren bideak M-rantz egiten du. Juan Gurria-ren eskorta eta bide ondoan kokatzen den presagainaren ondoan, aurreko norabidea berreskuratuko dugu.\nIbilbideak IM-rantz egiten du, gure eskuinaldean Rayon-en higatutako hormak agerian izanik. Bertara jotzen duen mendi-bide bat ateratzen da metro batzuetara. Bidea hartu eta sakanean barneratzeak merezi du, Plana del Rayon eta Paso de Los Ciervos pasarte ezagun eta harrigarrira eramango gaitu eta. Nahi izan ezkero, goi-ordokian zehar oinez Piskerraraino ibili daiteke, baldin eta ordulariari begiraturik emateko beharrik ez badugu.\nNolanahi ere, bideak pista nagusian barrena jarraitzen du, Piskerraren oina alde batetara utziz eta Corral de la Junta-ren inguruetara iritsi arte norabidea mantenduz.\nEskortaren inguruneetan bideak HM-rako bihurgunea jarraitzen du, betiere Tiro Poliginoaren muga ezkerretara izanik. Eskuinaldean, Barranco Grande sakanako mendi bidea gero eta gertuago daukagu, militar gunearen barnean dagoen Barranco de Las Cortinas sakanara gerturatzen garen heinean.\nOinpekoei lasai eragiten diogu helmuga bistan dugularik, Cabezo de Las Cortinas muinoa bere oinaren M-tik inguratzen dugun bitartean, Chimenea de Las Hadas edo ezagunagoa den Castildetierrara iritsi arte.\nBertatik abiatuta, hasieran hona iristeko pista berdina hartuko dugu, oraingo honetan, aurkako bidean errepidera iritsi arte. Errepidean, eskuinaldera egingo dugu hasiera puntua markatzen duen aparkalekura iritsi ahal izateko.\nInguruko herrietan lotarako aukera ugari daude.\nEdateko urik ez dago bide osoan zehar\nTiro Poligonoaren eremuan sartzea debekaturik dago. Seinaleztaturiko bideetatik at ibiltzeko aukerarik dagoen galdetu behar da Informazio Gunean.


Monumentu historiko (Frantzia) - Wikipedia, entziklopedia askea.\n(«Monument historique» orritik birbideratua)\nMonument historique plaka\nBi babes maila daude: monumentu bat izan daiteke Monumentu Historiko Sailkatua «classé» edo Monumentu Historiko Erregistratua «inscrit». Erregistratuta daudenak lurralde mailako interesa dute, sailaktuak, aldiz, nazio estatu mailakoa. erregistratutako monumetnu historiakoak bigarren mailako katalogo honetan jasotzen dira: "Inventaire Supplementaire des Monuments Historiques" (ISMH).\nEspainiako Monumentuaren edo Kultura Intereseko Ondasunaren parekoa da.\nMonumentu kopurua departamentuaren arabera\nMonumentu horietatik 377 Pirinio Atlantikoak departamentuan daude; Lapurdi, Nafarroa Beherea eta Zuberoako euskal lurraldeak barne dituelarik.\nMultzo historiko (Espainia)\nFrantziako Kultura Ondarearen Inbentario Orokorra, Frantziako Kultura Ministerioaren webgunean


Get Fuzzy | erbinnuriaren aztarnak\nmartxoa 7, 2007 in batzuk, liburuak\nKomiki tira hau AEBtako hainbat egunkarietan argitaratzen da eta Darby Conley-ek idatzi eta marrazten du. Protagonistak Rob Wilco exekutiboa eta bere bi pisukide bereziak dira: Satchel Pooch txakurra eta Bucky Katt katua.\nIstorioaren mamia azken bi hauen izaera desberdinean oinarraitzen da, txakur eta katuaren izaerak muturrera eramaten baititu egileak. Satchel txintxoa, eskuzabala arduratsua, eta zergatik ez esan, pixka bat tontolioa da (erlojua erabiltzen du beti). Bucky, berriz, kontrakoa: gaiztoa, egolatra, handinahia, berekoia eta gauzak nola diren, ahal duen guztietan “txakurkeriak” egiten dizkio Satcheli (Siames arrazakoa da eta bere panpina Smacky-rekin ibiltzen da ia beti). Rob gaixoa bien erdian egoten da, bata babesten eta bestearen barrabaskeriak konpondu nahiean. Ez sinestekoa da bere pazientzia… Bai Satchelek eta bai Buckyk hitz egiten dute, eta pertsonen konportamendu asko dituzte, erdi animalia eta erdi pertsona.\nIronia asko, mala letxe gehiago eta norberaz barre egiteko gogoa. Get Fuzzy: a contrapelo eta Get Fuzzy: a contrapelo 2 liburuak aukera ederra dira pertsonaia maitagarri hauek ezagutzeko.\n« Tau 85-Unicaja 56\nKristalezko lana »


Zaldunbordaren gaia jorratzeko Ez Ohiko Udalbatza eskatu du oposizioak - Antxetamedia\nZaldunbordako proiektuak zeresana emango du urte bukaera hontan. Joan den astean Txomin Sagarzazu alkateak aurreneko aldiz publikoki etxe hontan emandako azalpenen ondotik, oposizioko udal talde politiko guztiek bat egin dute, debate publiko baten galdegiteko. Berez, joan den ostiralean BAZen entregatu zuten eskaera ofizialaren arabera, Zaldunbordaz eztabaidatzeko Ez Ohiko Udalbatza eskatu dute abenduan bertan egiteko.\nDelako bilkura abenduaren 17an egingo den ala ez, argitu beharko du Udal Gobernuak. Baina joan den asteazkenean alkateak gure mikrofonoetan esandakoaren arabera, ez da debaterik behar, jada, erabakia 2017an Hirigintza Plan Orokorra eztabaidatu zenean aztertu zelako. Eta debate ireki batek ez du alkatearen ustetan deus berririk ekarriko.\nAdostasun maila handirik ez dagoela aitortu zuen alkateak ere, baina gehiengoa dutela, eta herritarrek konfiantza egin beharko dietela argudiatu zuen.\nZentzu honetan, bozken %42arekin gehiengo absolutoa dutela oroitarazi nahi izan diote oposizioko taldeek. Eta Zaldunbordako makro-proiektuak debate publiko baten beharra eskatzen duela dio oposizioko talde nagusiak.\nBien bitartean, asteburu hontan bertan, Gipuzkoako Foru Aldundiak jakinarazi duenez, errepideen lehen azterketa sakona egin dute. Eta GI-636 Gaintxurizketako errepide nagusiak, Zaldunbordako Shopping Village delakoaren sustatzaileek urtero aurreikusten dituzten 5 milioi autoen joan-etorria xurgatzeko gaitasunik ez duela ondorioztatu dute.\nIgor Enparan Abotsanitzeko hautetsia


Real Uniongo ordezkaritza batek Murtziako Euskal Etxea bisitatu du bertakoek gonbidatuta — Euskal Kultura\nHemen zaude: Hasiera → Albisteak → Real Uniongo ordezkaritza batek Murtziako Euskal Etxea bisitatu du bertakoek gonbidatuta\nMurtzia, Espainia. Irungo Real Unionek baiezkoa eman zion Murtziako Euskal Etxetik jasotako gonbidapenari eta gustu handiz azaldu ziren Murtziako Euskal Etxeko egoitzara, euskal elkarte murtziarreko kideek bertan prestatutako harrera ekitaldi eta afaria elkarren artean partekatzera.\nBi elkarteen artean eginiko elkarretaratzea apala eta polita izan zen, euskaldunek sarritan egiten dituzten bezala mahai ongi hornitu baten inguruan. Horretan lagundu zuen, zalantzarik gabe, Euskal Etxeko lehendakaria, Unai Sanchez, irundarra eta unionista izateak.\nElkartasun ekitaldi polita\nEkitaldian zehar Real Uniongo presidenteak, Ricardo Garciak, klubeko banderatxoa eta taldeko kideek sinatutako elastikoa oparitu zien euskal etxekoei. Garciarekin batera, ekipoko zuzendaritzako kide gehiago eta Irundik etorritako lagun gehiago baziren bertan, hala nola Roberto Beloki eta Sergio Sanz batzordekideak, Javier Cia Irungo zinegotzia, Roberto López Ufarte kirol zuzendaria, Gorka Bergés prentsaburua, Borja Olazabal kazetaria eta Oscar Hernandez kolaboratzailea.\nEuskal Etxearen aldetik, harrera egin zieten, Unai Sanchez-ekin batera, Mari Carmen Lopez, Hugo Costa eta Ana Marta Alonso elkarteko batzordekide eta lagunek, beti ere arrakastarik onena deiatuz talde gipuzkoarrari.\nReal Uniongo banderatxo eta elastiko sinaduraduna erakusten, talde irundarreko eta Mutziako Euskal Etxeko zuzendaritzako kide eta lagunak\nAsociación Cultural Euskal Etxea de Murcia Murtzia Espainia\nEstreinekoz euskal herri kirolak erakutsiko dira Murtziako Iraileko Azokan, bertako Euskal Etxearen eskutik\nMurtziako Euskal Etxeak errejio horretako 'II Gala del Deporte Vasco Navarro' egingo du datorren astelehenean\nLarretxeatarrek euren burua eskaintzen dute euskal etxeetan eta Diasporan herri kirol emanaldiak egiteko


«Normaltasun berrian» irakaskuntza presentziala izanen da - Mendialdea - Erran.eus\n«Normaltasun berrian» irakaskuntza presentziala izanen da\nTtipi-Ttapa 2020-06-24 19:00\n2020-2021 ikasturterako plana aurkeztu du Nafarroako Gobernuak eta Covid-19aren bilakaeraren araberako lau egoera posible paratu ditu mahai gainean. Carlos Gimeno Hezkuntza kontseilariak adierazi du ikasturtearen garapena «aurreikusi ezina» dela eta «ezinbertzekoa dela hainbat eszenatoki aurreikustea». Hala, «plana etengabe berrikusiko» dutela gaineratu du.\nHezkuntza Departamentuaren Kontigentzia Planean bildu dituzten lau egoera posibleak.\negoera. Normaltasun berria deitu duten honetan, ikasle guztien irakaskuntza presentziala izanen da, ikastetxeen ohiko lanaldiarekin, garraio eta jangela zerbitzua barne. Haur eta Lehen Hezkuntzako talde egonkorrak finkatuko dira, eta 1,5 metroko tartea mantendu ezin bada, ikastetxe bakoitzarekin aztertuko dira bertze aukerak. Gainerako hezkuntza-etapetan, taldeak pertsonen arteko guttieneko tartea errespetatuz zehaztuko dira, hau da, pertsonako guttieneko azalera 2,25 metro koadrokoa izanen da.\nHaur eta Lehen Hezkuntzan, ikasleen arteko distantzia mantendu ezin duten ikastetxeen kasuan, bertzelako espazioak bilatuko dira behar izanez gero, eta gainerako etapetan ikastetxeak hauta dezake gelan maskarak erabiltzea, taldea mugatzea batzuei ikastetxean berean online eskolak eskainiz, edota goizeko edo arratsaldeko txandak ezarriz.\nEspezialitate guztietan talde egonkorrak mantenduko dira, banatzeko bitarteko fisikoekin.\negoera: maila guztietan irakaskuntza presentziala mantenduko da, baina lanaldi jarraitua eginen dute ikastetxe guztietan. Garraioa %100ean beteko da, baina ez da jangela zerbitzurik eskainiko. Sektoreak eta bizikidetzako talde egonkorrak blokeatzeko aukera indartuko da eta taldeetako ikasleak nahasten diren espezialitateak kenduko dira.\negoera: Haur eta Lehen Hezkuntza irakaskuntza presentziala izanen da; gainerako etapetan, berriz, etxeko online modalitatearekin tartekatuko da. Gelako irakaskuntzan, espezialisten sarrera kendu eta espazioak birkokatuko dira.\negoera: ikastetxe guztiak itxi eta online irakaskuntza eskainiko da, maila bakoitzera egokituta.\nHezkuntza bereziko ikastetxeetan, ikasleek egiten duten hezkuntza-etapa kontuan hartu gabe, 1., 2. eta 3. egoeratako irakaskuntza presentziala bermatuko da.\nPlanaren helburua, «langileen eta ikasleen segurtasuna eta osasuna bermatzea» dela adierazi dute Hezkuntza Departamentutik eta horregatik «blokea daitezkeen sektoreen sisteman» oinarritu dira: «modu horretan, agerraldi bat izanez gero, kaltetutako sektore osoa isolatu ahal izanen da eta gainerakoek lanean segitu ahal izanen dute zaintza eta alerta estuko sistemapean».\nHaur eta Lehen Hezkuntzaren kasuan, talde egonkorrak definituko dira, ikasleek beti pertsona eta irakasle-talde berekin lan egin dezaten. Talde horietan, gela barreneko mugimendua librea izanen da, hau da, ez da 1,5 metroko segurtasun tarterik mantendu edo maskara erabili beharrik izanen.\nJangela egoera batzuetan\nJangela zerbitzuaren kasuan, 2., 3. eta 4. egoeretan zerbitzua kendu eginen da. Hala ere, ekonomikoki kaltetuak diren familiei jangelarako laguntza eskubidea onartuko zaie. Ikastetxea dagoen herrian bizi baldin badira, menua ikastetxeak jaso ahal izanen dute. Bertze herri batean bizi direnei, beriz, bonu bat emanen zaie.\nHaur Hezkuntzako ikasleek ez dute maskara erabili beharrik izanen. Lehen Hezkuntzan, berriz, talde egonkorrean baldin badaute, ez dute erabili beharrik izanen, baina taldetik kanpo eta pertsona artean 1,5 metroko tartea mantendu ezin denean, bai. Gainerako hezkuntza-etapetan maskara erabiltzea derrigorrezkoa izanen da ezarritako distantzia mantendu ezin bada. Aldiz, ikas-mahaietan eserita eta 1,5 metroko distantziara dauden bitartean, ez da beharrezkoa izanen. Irakasleei dagokienez, maskara erabiltzea borondatezkoa izanen da talde egonkorrarekin daudenean, eta derrigorrezkoa segurtasun-tartea bermatzen ez denean.\nIkastetxe bakoitzak maskara kirurgikoak izanen ditu norbait sintomekin hasten den kasuetarako, eta maskara higienikoak behar dituzten irakasle eta ikasleentzat. Eskola-garraioari dagokionean, 6 urtetik beheitiko ikasle guztiek maskara soinean bidaiatu beharko dute.


Axular Lizeoa - Kudeaketa laburrean\nEuskalitek, Kalitaterako Euskal Iraskundeak, kudeaketari buruzko film laburren 2. jaialdia aurkeztu du. Kudeaketa Aurreratuaren Europar Astearen barruan egiten den ekimena da, 2018ko urriaren 19 eta 31 bitartean.\nGizarteari kudeaketa helarazteko beste modu bat garatzeko asmoz, Euskalitek kudeaketa aurreratua praktikatzen duten enpresek bidalitako film labur guztien artean sei aukeratu ditu Mondragon Unibertsitatearen laguntzaz. Horietako bat Axular Lizeoak egindakoa da: Irakasten duten espazioak, ikasten duten pertsonentzat, alegia.\nBideo finalista guztiak esteka honetan ikus ditzakezu. Ikastolako bideoa gustukoa baduzu, zure botoa eman dezakezu hemen klik eginez. Lehenik emaila balioetsi beharko duzu. Hiru puntu gure bideoari emanez, lehiaketa honetan lagunduko diguzu


Paolo Ruffini - Wikipedia, entziklopedia askea.\nValentano, 1765eko irailaren 22a\nModena, 1822ko maiatzaren 10a (56 urte)\nmatematikaria eta medikua\nPaolo Ruffini (Valentano, 1765eko irailaren 22a-Modena, 1822ko maiatzaren 10a), matematikari italiarrak, bere izena daraman erregela asmatu zuen Polinomioak zatitzeko eta lau baino maila handiagoko ekuazioak ezin direla errotzaileen bidez ebatzi frogatu zuen.\nPaolo Ruffini 1765eko irailaren 22an jaio zen Valentanon.\nFilosofia eta literaturaz gain, medikuntza ere ikasi zuen eta, ikasketa hauek amaitzean, matematika ikasteari ekin zion. 1788an, graduatu zen unibertsitatean eta Modenako Unibertsitaterako irakasle izateko postu bat eskuratu zuen (Cassiani irakaslearen lanpostu hutsa beteaz).\nHiriko eskola militarreko Analisiaren katedra ere lortu zuen, baina bizitza publikoari eta ikerketei uko egin beharrean izan zen Napoleon Bonaparteren Errepublika Zisalpetarrari (Lonbardia, Emilia, Modena eta Boloniaz osatua dagoenari) ez ziolako fideltasuna zin egin. Hala ere, 1814an, austriar tropek lanpostua itzuliko zioten eta, ez hori bakarrik, unibertsitateko errektore eta medikuntza kliniko, medikuntza praktiko eta matematika aplikatuen katedradun ere izendatu baitzuten.\nLegebiltzarrerako hautatua izan zen.\n1817 eta 1818 bitartean izurritea izan zen eta Paolok tifusaren inguruko ikerketak egiteari eman zion.\n1822ko maiatzaren 9an hil zen Modenan.\n1809an, Ruffiniren erregela asmatu zuen. Matematikan, Ruffiniren erregela polinomio bat x-r erako binomio batez zatitzea egiten duen algoritmo bat da. Polinomio baten erroak kalkulatzeko erabil daiteke.\nLagrange eta beste garaiko matematikari batzuekin liskar ugari izan zituen eta Niels Henrik Abel matematikari norvegiarrak zuzendu zuen berak hasitako lan hura, baina gaurko matematikak ezin du bere izena ahaztu: Permutazio-finituaren sistematika ikertu zuen, gero Galoisek garaturako taldeen teoriari aurre hartu zion, elementu baten ordenaren, konjugazioaren, taldeen permutazioaren deskonposizio ziklikoaren eta primitiboen ideiak barneratu zituen; pentagono baten ertzen mugaketa, 234 zirkunferentziaren bitartez (1823), ekuazioen oinarriaren kalkulu hurbilduaren erregela aurkitu eta formulatu zuen (1814), Abel-Ruffiniren Teorema, Caín-Ruffiniren Teorema...\n1799: La teoria generale delle equazioni in cui è provato che la soluzione algebrica di equazioni di grado maggiore di 4 è impossibile\n1802: Riflessioni intorno alla rettificazione ed alla quadratura del circulo\n1802: Della soluzione delle equazioni algebraiche determinata partocolari di grado sup. al 4º\n1804: Sopra la determinazione delle radici nelle equazioni numeriche di qualunque grado\n1806: Della immortalità dell’anima\n1807: Algebra elementare\n1820: Memoria sul tifo contagioso\n1821: Riflessioni critiche sopra il saggio filosofico intorno alle probabilità del signor conte Laplace\nWikimedia Commonsen badira fitxategi gehiago, gai hau dutenak: Paolo Ruffini\nOrriaren azken aldaketa: 6 martxoa 2019, 13:13.


Martxan da 'Bake Mugimenduak' fllm laburren lehiaketa — Gaztezulo\nMartxan da 'Bake Mugimenduak' fllm laburren lehiaketa\nMartxan da 'Bake Mugimenduak' fllm laburren lehiaketa https://www.gaztezulo.eus/albisteak/martxan-da-bake-mugimenduak-fllm-laburren-lehiaketa https://www.gaztezulo.eus/albisteak/martxan-da-bake-mugimenduak-fllm-laburren-lehiaketa/@@download/image/20129106847bakefilm.jpg\n'Bake Mugimenduak' lelopean Gizagune Fundazioak Eusko Jaurlaritzarekin elkarlanean abian jarri du film laburren lehiaketa. Irailaren 23tik 28ra bitarte aurkeztu ahal izango dira lan guztiak.\nBakegintza-Bake Kultura, Baketuz-Bake Kulturaren Sustapena eta GazteBakez-Gazteak dira lehiaketak bereizten dituen hiru atalaketa kategoria bakoitzak sari bana izango du.\nEAEn bizi direnen artean 18 urtetik gorakoak dute irailaren 23tik 28ra bitarte zabalik izango den lehiaketan parte hartzeko aukera, bakarka zein taldeka. Lanak euskarri digitalean grabatu eta editatuta bidali beharko dira, inskripzio fitxarekin batera.\nPartaideen artean kategorien araberako hiru sari banatuko ditu epaimahaiak. Lehendabizikoak 1.000 euro eta Bizikidetza Sustatzeko Elkarrizketa Metodologiak Nazioarteko Mintegian, bi lagunentzako parte-hartzea jasoko du. Bigarrenak 600 euro eta Gernikako Bake Museora joateko 25 lagunentzako bisita gidatua, eta azkenik hirugarrenak, 400 euro eta Gernikako Bake Museoa bisitatzeko bi lagunentzako gonbidapena.


Tim eta Cas ipuin kontalariek saioa eskainiko dute - Oñati - Goiena.eus\nTim eta Cas ipuin kontalariek saioa eskainiko dute\nLeire Kortabarria 2004-03-01 18:16\nMundu osoko agertokietan txaloak entzutea zer den ondo dakite Tim eta Cas ipuin kontatzaileek. Oñatin ere harrera polita jaso zuten orain bi urte. Martxoaren 3an, eguaztena, berriro egongo dira herrian.contributors:\nUdal Liburutegiaren eskutik, Tim eta Cas ipuin kontatzaileen emanaldiaz gozatzeko aukera izango dugu eguaztenean, hilak 3. Kultura etxean izango da, eta bi emanaldi egingo dituzte: 17:30ean, 9-10 urte inguru dituztenendako; 19:30ean, helduendako. Bi kasuetan, sarrera doan izango da.\nTim Bowley galesdarrak eta Casilda Regueiro madrildarrak osatzen dute taldea. Timek ingelesez kontatzen du ipuina, eta Casildak, gaztelaniaz. Baina bata ez da bestearen itzulpena; nork bere hizkuntzan, bere ekarpen propioa egiten diote kontakizunari. Mundu osoko eta tradizio guztietako ipuinak maileguan hartu eta euren estilo berezian kontatzen dituzte.


2015-2020ko Euskadiko Landa Garapenerako Programan barne jasota dauden nekazarien eta baso-ekoizleen elkarteentzako laguntzak - Nekazaritza, Arrantza eta Elikagai industria - Euskadi.eus\n[Nekazarien eta baso-ekoizleen elkarteentzako 2019ko ekitaldirako laguntzak]\n2018-2019ko kanpainarako aurreikusitako laguntzak finantzatzeko, 500.000 euro bideratuko dira, honela banatuta:\n- 38.795 euro, LGENFren kargura,\n- 9.698,75 euro, kofinantzaketa kontzeptuagatik Euskal Autonomia Erkidegoko aurrekontu orokorren kargura.\n- 451.506.25 euro, finantzaketa gehigarri nazional gisa, Euskal Autonomia Erkidegoko Aurrekontu Orokorretan kontura.\na) Halakotzat onartuta egotea Euskal Autonomia Erkidegoko nekazarien eta baso-ekoizleen elkarteei eta horien batasun edo federazioei buruzko urtarrilaren 30eko 10/2018 Dekretua, eta horiek egokitzeko aginduaren arabera. Horrez gain, Euskal Autonomia Erkidegoko Nekazarien eta Baso-ekoizleen Elkarteen eta horien Batasun edo Federazioen Erregistroan inskribatuta egotea.\nb) Elkartearen egoitza Euskal Autonomia Erkidegoan egotea.\ne) Ezingo dira onuradun izan laguntza publikoak lortzeko zigorra, administratiboa edo penala, duten elkarteak, ez eta horretarako gaitasuna kentzen dien legezko debekurik dutenak ere. Halaber, ezingo dute diru-laguntzarik eskatu sexu-bereizkeria dela-eta zigor administratibo edo penalik duten elkarteek, Emakumeen eta Gizonen Berdintasunerako otsailaren 18ko 4/2005 Legearen azken xedapenetatik seigarrenean ezarritakoarekin bat. Halaber, ezingo dira laguntza hauen onuradun izan Diru-laguntzei buruzko azaroaren 17ko 38/2003 Lege Orokorraren 13. artikuluaren 2. eta 3. ataletan jasotako egoeretakoren batean dauden pertsona edo erakundeak; egoera horiek aipatutako lege horren 13. artikuluaren 4., 5. eta 6. ataletan xedatutakoaren arabera egiaztatuko dira.\nDeialdiaren araudia AGINDUA, 2019ko urriaren 1ekoa, Ekonomiaren Garapeneko eta Azpiegituretako sailburuarena, zeinaren bidez nekazarien eta baso-ekoizleen elkarteentzako 2019ko ekitaldirako laguntzen deialdia egiten baita. Laguntza horiek Euskadiko Landa Garapenerako 2015-2020ko Programan jasota daude.


Orodreth - Wikipedia, entziklopedia askea.\nTolkienen legendarium ospetsuan eta idazle honen hil ondorengo lana den Silmarillionen Orodreth Noldor elfoen printze bat da, Finarfinen bigarren semea eta Finduilasen aita. Ez zen Valinorren geratu bere aitarekin, baizik eta bere anaia Finrodekin joan zela Erdialdeko Lurraldera.\nMinas Tiritheko dorrearen zaindaria izan zen Tol Sirionen. Dorrea Sauronen esku erori zenean bere anaia Finroden erresuman babestu zen, non erregearen eskuetatik bere koroa propioa jaso zuen, Finrodek gotorlekua utzi baitzuen Bereni laguntzera joateko, bidaia honetatik sekula itzuli ez zelarik.\nNargothrondeko erregea Finrod hil ondoren ospea berreskuratu baitzuen Tol Sirioneko askatuek hildako erregearen balentriak kontatu zituztenean eta Zelegorm eta Kurufinen traizioa argitan geratu zenean.\n488. urtean Túrin hartu zuen hau Gwindorrek Nargothrondera eraman zuenean, Agarwaen bezala ezagutzera eman zena, Umarthen semea ("Odolez Zikindua", "Zorigaiztoko Sorginkeria"ren semea), baina bere alaba Turinez maitemindu zen eta bere benetako nortasuna adierazi zuen, eta ondorioz erregeak ohoretu egin zuen eta kontseilari bezala hartu zuen bere gortean.\nEguzkiaren Lehen Aroko 495. urtean, Turinen aholkuz, Zirdanek Nargothrondeko Ateak ez ixtearen arriskuari buruz emandako abisuari ez entzunarena egin zion eta Tumhaladeko gudua gertatu zen ondorioz, bertan erregea hila izan zelarik.\nEz da Orodreth Gondorrekoarekin nahastu behar.


FAGOR ARRASATE 2014ko LEHEN LAUHILEKOAN - Fagor Arrasate\nFAGOR ARRASATE 2014ko LEHEN LAUHILEKOAN\nFAGOR ARRASATEk automobil sektoreko eskaera garrantzitsuak lortu ditu\nAutoak fabrikatu eta txapa transformatzen duten enpresetan inbertsioek pixka bat gora egin dutenez, Fagor Arrasatek proiektu batzuk lortu ditu. Beraz, Europa mailan ekipo ondasunen fabrikatzaile nagusienetako bat izaten jarraitzen du.\nFagor Arrasatek lortu dituen eskaera gehienak Ameriketako Estatu Batuetakoak (General Motors), Ingalaterrakoak (Jaguar Land Roverren hornitzaile batentzat), erdialdeko Europakoak eta Indiakoak (Mahindra) dira. Arrasatear enpresaren salmentetan lagundu duen faktorerik nagusiena sektoreko bezero garrantzitsuek emandako konfiantza izan da. Bezero horiek ongi ezagutzen dute enpresa eta bere produktua. Lortutako proiektuek teknologia eta makina mota desberdinei erantzuten diete. Hala nola, transfer prentsa batzuk (arruntak eta FlexCell), txapa prozesatzeko servo blanking linea bat eta try-out hidraulika batzuk. Azken hauek, Fagor Arrasate eta Onapres fusionatzearen (iazko urte bukaeran) emaitza positiboa lirateke.


Abizenak euskalduntzeko argibideak eman dituzte - Guaixe.eus\nGuaixe 2018-07-11 19:54\nIrurtzungo plaza jendez beteta.\nAbizenak agiri ofizialetan euskal grafiaz idaztea udaletxean edo erregistro zibilean egin daiteke.\nSakanako Mankomunitateko Euskara Zerbitzuak eta Nafarroako Gobernuak euskal abizenak agiri ofizialetan erdal grafiaz idatziak dituztenei zuzendu zaizkie: "euskal abizenak euskaratzea oso erraza da eta erroldatuta zauden herriko erregistro zibilean edo udaletxean egin dezakezu". Hala egin nahi dutenendako argibideak eman dituzte ere.\nBi administrazioetatik jakinarazi dutenez, euskal abizenak euskal grafiaz jartzeko honako agiriak eraman behar dira: nortasun agiriaren fotokopia, hitzez hitzezko jaiotza ziurtagiria (eskatzailea erregistratuta dagoen udaletxean edo epaitegian eskatu behar du), errolda agiria (udaletxean eskatu behar da) eta familia liburua (ezkonduta badago edo seme-alabarik badu).\nAldi berean, jakinarazi dute gurasoek agiri ofizialetan abizena erdal grafiatik euskarazkora aldatzean 18 urtez azpiko seme-alaben abizenak automatikoki aldatzen direla. 18 urtez gorakoen kasuan, berriz, erregistro zibilera joan eta adierazi behar lukete haiek ere abizenak aldatu eta euskal grafiaz jartzea nahi luketela.


e-Gor, MythTV instalatzailea — Eibar.ORG | Eibarko peoria\nHemen zaude: Hasiera / Blogak / Ingelesen hilerria / e-Gor, MythTV instalatzailea\nloturak ez dagoz ondo, Luis.\nMakinaria: Han diodan bezala, beharrezko hardware gehiena ziurrenik izango duzu etxeko ordenagailuan aurrez. Beste kontu bat da konpatibilizatu dezakezun etxekoek bideo gisa erabili eta zuk lanean egiteko. Ezin baduzu, ordenagailu zahar bat lor dezakezu agian, eta txartel sintonizatzailea gehitu soilik. Ezin baduzu eta ekipo bat behar baduzu, ez da horren garestia ere, ez baituzu monitore, teklatu, sagu eta inprimagailurik behar... Instalazioan zehar beste ordenagailuarenak erabili eta gero urruneko managiluaz nahikoa duzu.\nOrduak: Puff! Badira hiru bat aste-edo ekipoa erosi nuela, eta oraindik ez dut guztiz instalatzeaz amaitu... Horregatik falta da oraindik atal hori blogean. Baina ez pentsa egun osoz aritzen naizenik, kontuan izan behar da horretan lana beti gaueko hamarretatik aurrera egiten dudala soilik, bi haurrak loak hartu eta gero, bizpahiru orduz.\nLoturak zuzenduta. Enfin, ikusten dut zure lanorduak eta abarrekin, hau oso garesti irteten dela...


トップページ ＞ 言語 ＞ バスク語 ＞ Zehaztu dendak bikaina pachinko ekitaldien saloi\nNolako pachinko denda edo gomendatzen gertaera egiten, egingo jaso ote den bertan zehazten da bertan ikusiko dugu.\n■ hilabeteko zeinu gertaera\nLehenik eta behin, pachinko saloi bat, hilabete bat ospatu zeinu gertaera bat behin da. Zure bertaratu pachinko saloi, saiatu zeinu ekitaldi bat antolatzen ari zaren ala ez baieztatzeko.\neguna izan dira ospatzen zeinu gertaera bat, Dattari Open Data dendak egiteko, eguna da askotan esanahi berezia duelako, jarri zerbait arrazoia delako, ezin payout zerbitzatu saiatzen daiteke Ez dago.\nBatzuetan, egun berean bukaera-data, baina ez pachinko saloi bat dagoela cartelera gertaera guztiak, hala nola, pachinko denda, baloia kanpora aldarrikatzen da, erraza delako, eta egunez egun sakabanatuta, nonbait egunaren berreskuratzen da, ez dagoela ematen da aukera bat.\nHala ere, hilaren bada eta behin, kontzentratzeko on zerbitzatu delako, da baloiaren kolpearen the pachinko saloi, hala nola aurrez handiak jarriz baino out hori.\nordea, oraindik ere aipatzen zeinu gertaera gisa, handiago pachinko saloi irabaziak berreskuratzeko exekutatzen delako, oraindik ziur payout sentimendu osoan egin behar neure begiz behar duzu. Edo, ziur zerbitzuen datuak Robo gune Zazpi esaterako erabili nahi duzun.\n■ garai ekitaldi irekia\narteko aldea ohi da, baina goizetik zer exekutatzen dira, 15 goizeko ireki eta 19 goizeko irekia da, beraz, ez dira diren eragiketa denbora murrizteko ekitaldiak. exekutatzen denbora laburrean bada, agian ez bada berreskuratzeko gisa badirudi, hain zuzen alderantziz da. pachinko saloi batean, baina batzuetan, gainera, herri ereduetan egin, oinarria ondo eutsi egingo eragiketa handitu nahi duzun ereduak ere horrelako ekitaldi bat.\nkorrika inpresio ona utzi nahi izan ere, handitzeko, ere izango da nahi du. Baita denda herri-eredu gisa, gertaera hau da, sarritan eredu hauen luze erabili nahi duzula egin.\nnormalean, nahiz eta eredu eta iltze doikuntza horrek ez du hainbeste jarri multzoa mota larria denean, gertakari open arteko denbora diferentzia, askotan gara ohikoa baino hobea da. Horregatik, pachinko denda eta horrek ere egiten da, hainbat aldiz hilabete bat gertaera open arteko denbora diferentzia baterako, aipatzen egingo da gomendatzen.\nHala ere, hau da, argi eta garbi izan zen edo atseginak ereduak, ematen dizute orain ez dago bat ere, izan ere, "duzu bai berreskuratu bakarrik pixka bat kentzea aurretik ...", inguruan dugun hemen, Ya enpresa-politikaren denda ohiko egongo den fidagarritasuna delako ikertu behar da.\nalderantzizko, esaterako grounder konbinatzen gisa, gertaera bat, hala nola Partidu horretan eredu izenarekin grounder eta data gisa, saiatu altuagoa Gase gertaeren probabilitatea dela erakartzeko bezeroei helburua kontuan izan.\nhoriek bakarrik joera istorioa dira, ez du guztia aplikatuko. Dendara aukeratu asko eragina izango geroztik garaipena edo porrota pachinko, ezaugarriak eta pachinko saloi baten hangout joera ohikoa ere kezkaga batetik ikertu behar dugu. Hala ere, jarri duzu yardstick mota honetako badu buruan, istorio bat ..., That gauzak ez ziren ikusgai orain arte badirudi da. hala nola, gertakari, saiatu altuagoa Gase gertaeren probabilitatea dela erakartzeko bezeroei helburua kontuan izan.\nhoriek bakarrik joera istorioa dira, ez du guztia aplikatuko. Dendara aukeratu asko eragina izango geroztik garaipena edo porrota pachinko, ezaugarriak eta pachinko saloi baten hangout joera ohikoa ere kezkaga batetik ikertu behar dugu. Hala ere, jarri duzu yardstick mota honetako badu buruan, istorio bat ..., That gauzak ez ziren ikusgai orain arte badirudi da.


Ikatza hurrengo hamarkadetan baztertzea adostu dute 40 estatuk | Mundua | Berria\nIkatza hurrengo hamarkadetan baztertzea adostu dute 40 estatuk\nHerrialde aberatsenek 2030eko hamarkadan baztertuko dute erregai fosilik kutsagarriena, eta garabidean direnek, 2040ko hamarkadan. AEBek, Txinak, Indiak eta Australiak ez dute bat egin.\nIkatz errekuntzan oinarritutako energia instalazio bat, Alemaniako Datteln hirian. FRIEDEMANN VOGEL/EFE Tamaina handiagoan ikusi\nIkatza da Lur planetaren berotzean eraginik handiena duen erregai fosila. Haren erabilerak sortzen du karbono isuri gehien, petrolioaren eta gasaren aurretik. Hori dela eta, adituek ezinbestekotzat daukate ikatzaren errekuntza epe motzean kantitate handitan murriztea klima aldaketaren ondoriorik larrienak saihesteko. Bada, ikatza energia iturri gisa erabiltzeari uzteko eguna begi bistara dagoela adierazi du gaur Kwasi Kwarteng Erresuma Batuko Negozio eta Energia estatu idazkariak, 40 estatuk baino gehiagok erregai hori erabiltzeari uzteko akordioa sinatu eta gero. Glasgown (Eskozia) hartu dute horretarako konpromisoa, COP26 klima larrialdiaren inguruko nazioarteko goi bileran.\nAkordioaren sinatzaileen artean daude Espainia, Ukraina, Polonia, Hego Korea, Indonesia, Vietnam eta Txile, esaterako. Baina ikatz kontsumitzaile handienetako batzuek akordiotik kanpo gelditzea erabaki dute, eta pisu handiko estatuak dira: AEBak, Txina, India eta Australia, bereziki.\nKonpromisoa hartu dutenen artean, epemuga desberdinak finkatu dituzte ekonomia garatuetako herrialdeentzat eta garabidean direnentzat. Ekonomia garatuetakoek 2030eko hamarkadan utzi beharko diote ikatza erretzeari, eta garabidean direnek, berriz, 2040ko hamarkadan baztertuko dute erregai fosil hori.\nBestalde, 25 herrialdek eta hainbat finantza erakundek hitzartu dute 2023tik aurrera diru publikorik ez jartzea erregai fosilen sektorea atzerrian finantzatzeko. Estatu horien artean dira, besteak beste, AEBak, Erresuma Batua, Danimarka, Italia eta Kanada. Sinatzaile guztien artean, urteko 15.000 milioi euro baino gehiago erabili ahalko dituzte erregai fosilen sektoretik «energia garbien» trantsiziorako. Akordio horretatik kanpo gelditu dira Txina, Japonia, Errusia eta Australia, besteak beste.\nHorrez gain, hogei kide gehiago batu zaizkio Glasgown No New Power Compact (Ikatz Energia Gehiago Ez Hitzarmena) izeneko itunari; Vietnam, Maroko eta Polonia, horien artean. Ikatza erretzeko azpiegitura gehiago ez eraikitzeko konpromisoa hartu dute.\nErresuma Batuko Gobernuak «historikotzat» jo ditu akordioak, eta orain urte gutxi halakorik pentsaezina litzatekeela nabarmendu dute urratsaren alderik baikorrenari erreparatu dioten ahotsek. Baina izan dira iritzi kritikoak ere, konpromisoak eragin urriegikoak direla ohartarazi dutenak; besteak beste, sinatzaileek urte batzuk izango dituztelako erregai fosilak orain arte bezala erabiltzen jarraitzeko.\nIEA Nazioarteko Energia Agentziak hainbatetan ohartarazi du erregai fosiletan oinarritutako proiektu gehiago martxan jartzeari utzi behar zaiola 2021etik aurrera, planetaren berotzea 1,5 gradura mugatu ahal izateko.\nErregai fosilek eragindako karbono isuriak aurten pandemiaren aurreko neurrietara itzuliko direla ohartarazi du gaur Global Carbon Project egitasmoak, bere azken txostenean. Erregai horien artean, ikatza izango da isuri gehien sortuko duena: 14,7 gigatona karbono dioxidoren iturri izango da ikatza, 11,5 gigatonarena petrolioa eta 7,7rena gasa.\nAzken urteetan ikatzak eragindako isuri kantitateak beheranzko joera zegoen arren, eta COVID-19aren pandemiak jaitsiera are gehiago sakondu bazuen ere, aurten ikatza izango da isuri hazkunderik handiena izango duen erregai fosila, 2019ko balioak gaindituta.


Xiberoko bestaliant ororek ba zakien maskarada urtarotik kanpo, Mauleko Pitxu batzokian hartzen zela hitza. Nafarroa karrikala eraitxerik zen Maule-Gainetik eta horrarat joan nintzan, beste hanitxen gisa, garagardo fresk bezain merke zonbaiten edatera, ostirale gaüak jüntatzen züan lagüngo haütüan. Arrastiri apala nola iragan zeitan pentsamentükan nindagon bizkarra kontuarrean bermatürik. Joanak ene 4La «bahitü» züan Haitzen ganat bideratzeko. Gisala —eta erriz kontatzen zeitan— zortziak alderat goaitan egon behar züen biek Barkoxeko apezetxe aitzineko tartetan, «Barkoxeko Apeza...» hitzeki hasten zen Etxahun-Topeten kantorea nork oihüstatzen züan kausitzeko, eta apezak manexa izanagatik, behineko bakea goza zezan pürü.\n—Kluk bat irestren zugu Jerminenin!\n—Margak zerbützatürik balinba...\n—Bai, kori zu.\n—Gero Haitzeki... murtx-murtx!\nJoanaren matelek kolore gorria züen. Zaraitzuarraren ator xuriaren pean, amodioaren bihotz berdea joiten süsmatzen nüan. Alagera nintzan, bapatean Joanari so, gure herriak hain maite züan ikürriña ütxüratzen nüalakoz. Eta ikurriña hego aizetan dantzan asmatzean kobla zahar elibatetaz oritü nintzan:\nikurriñ bat —kate ta lili—\ntorre goitijan zabal dago\nbera salduko daun umerik\nmendi hontan ezta jayo!\nEta «eztau laztanduko axeak!» arrapikatzean üngürüaren histarzüna ahazten nüan. Imur ezinago honean nintzan. Kantan narraikan: «Maitatzen bazaitut, itaundu dautsozu leyuan klisk dagin illargi-izpijari...» Joanari begira... begira... begien zola higatzealaino. Erabakirik nüan:\n—Nik Jimi telefonatüko deiot.\nKarrikan ari ginen ahaide harilkatzen eta elestan, tipustapastean Jojobarretik elki ondoan. Bülegoala igan ginen, aste ejerra eta baliosa bizi izan günüalako üdüripenaz oso botzik. Joanak bere aldetik «Bereterretxen Kantorea» murmuzikatzen züan, Aberri Kuttunaren eresia murduiatzen nüan bitartean, ikurriña Mauleko Gaztelüko Harresietan arra-ikusteko esperantxaz hantürik. Bülegoan, konpakt-irakurgailüan Thelonius Monken KDa jarri nüan, eta Joanak hozkailütik, whisky pilika bat jalgi züan. Leihotik so egon nintzan düdaz beterik bena agüdo erabakiaren gibel-ühinen ondoramenik ez egarteko, telefonoaren besagia altxatü nüan eta Jimen zonbakiak marraztü. Berritan jo züan bekanikak Haranbeltzean... lauetan... bostetan... zazpietan.\n—Heltübada ez düzü etxen!\n—Domaje lükezü —zeiharkako sohakoa lüzatü zeitan Joanak ene ahorpegian trixtüra zerbait nabaritü beit lüan.\nEginen erraiteko arras trixte nintzan. Indar animala konplitü nüan —Joanaren prezione pean prefosta!— telefonalat hüilantzeko eta ihor ez zagon linearen beste püntan. Monken piano sonüer üztartü nüan izpiritüa eta Joanak eskentü zeitan, arrastiriapal hartako lehen garagardoa. Ixilik egon ginen ünean pentsatzen nüan, Jimen ganako trixtürak beno, nüan ürgüilü propioaren mankatzeak belzten nündüala. Üsü, ürgüilü propioaren xederetan preso sartzen ginen, mündüa gure desiren arabera erabilten ahal ez günüala kontü-errendatzean. Erabilten edo xoilik bizitzen... Joanak mütütarzün pezüa hautse züan:\n—Baniazu Barkoxrat. Zazpiak t’erdiak dra.\n—Zoaza —artekatü nüan.\n—Biar Lertxundren entzutrat sinen zra?\nZoriontsü zen Joana. Erantsi züan:\n—Kebenko Muskildi ala kanko Muskilda...\n—Su bardina zugu sabelin! Fait te pauer!\nHitz horiek ahozkatü zütüaneko bülegoko bortaren itzalean desagertürik zen, parekotarzünak aisa moldatzen zütüan zaraitzuarra. Eskailerretan behera eraixten zelarik behatzen nüan, autoko giltzek Joanaren ahürrean sortzen züen dilindotsa.\nPitxurat heltü nintzan hamarrak irian. Müsika «a tope» zagon jadanik eta ene trixtüraren itotzeko lehia handia nüan, üsatü bezala, sei gradoko alkoholean bezainbat sonü gogorretan. Lagün zonbait atzaman nüan. Laugerren garagardotik landa ez züan ene ülünbeak kemen doirik erakutsi. Hantik harat «irostarzün etiliko-xinple... dobla»ean igerixkan ebilten nintzen. Solasaren hariaren ehuntzen ari ginen gazodükeko lankien trabatzeaz aküsatürik zen bat kantüala jin zeikülarik. Elea ezpainetaratü artean hedatzen ziren segundu baratxetan, bülegoan arra-irakurri nütüan 1990ko Miroir De La Soulean agertü gazbidearen honartze-artikülüak iragan zeiztan bürütik. 1990koarramaiatzaren 23ko hamaboskariaren titülüak, Bostmendietan, Üthürzehetan edo Altzaipe hetan ikusi bekanika erraldoien maneran zilatü zeitan gogoa: «C’est officiel: Le gaz norvégien passera par la Soule!». Izkribüan azaltzen zen gazodia lürrean hiru metretan ehortzirik zatekeala. Agorrilaren 4ean «Xiberoko Mirailak» xehetarzün baiezkorrak zabaltü zütüan». «Enfin, le chantier durera sans doute deux bonnes années, et aura certaines retombées économiques, la taxe professionnelle pour les bureaux du chantier, les achats locaux de matériel, l’embauche temporaire de main-d’oeuvre locale, une certaine part de sous-traitance locale et régionale, et aussi l’apport des 200 personnes qui s’occuperont de ce grand chantier...» Idazlearen lümaren ildoan düda eta boztarioa nahastekatzen zirela nabaritzen nüan. Bena oroz gainetik, düda zen nausi: kazetariak izpiritüaren anpletzeko —ala lokarazteko?— erabilten zütüan hitzetan segürtarzün izpirik ez beit zen. Pentsamentüka zalean, Gaz-Parseko kidea aitzinean nüala ohartü nintzan, eta hareki elestan jarraiki nüan: Paueko tribünaletik iragan zortzi lagünen aüzia kontatzen zeitan. Interesatürik entzüten nütüan oldartzea eroaiten züenen indarren agerpenak eta Gaxpar Büztanobiren erria ütxüratü nüan.\n—Ba dakizüa, Gaxpar Büztanobi Lakarrin, Gaz-Parsen sartzear dela?\n—Arrastiri hontan erabaki dizü hori.\n—Haboroen eta hoberen!\n—Nahi düzüa beste bat?\n—Bai, zerentako ez!\nLagünaren üngürüalat ezagützen ez nütüan jente elibat jin zen. Garagardoa zürrütatzen ari nintzalarik orano, Mauleko Berri-Paperaren «segürtatze» maniobrak nütüan kasko-zokoan hegaltakan: 1991ko apirilaren 13ko hoilan aipatü zeiküen haütetsiek Loire esküaltealat egin züen bidajea. Ordüan ikasi —eta ikusi!— züen xiberotarrek, gazodüka lür-azalean pausatürik zatekeala, 65 zentimetretan eta gaz’a ez zela aidearentako zikinkor, are gütiago lanjeros aidean bera hurtzen zelakoz arrunt «ezkapatze» kasüetan, eta «inzidenteak» aski arraro zirela funtsean. Artikülüa ürrentzen zen gdfko kargüdün baten solaseki: «C’est dans quelques années que votre région constatera les bienfaits d’avoir une telle source d’énergie à proximité...» Gazodük detsaren honartzea oso begironez amiratü züan prefetak, 1991ko maiatzaren 25ko zonbakiaren arabera: «J’ai admiré comment vous Jes (La sngso) pris en otages... nous avons une attention particulière sur votre zone qui se défend... mais il n’y aura pas de banco de ma part... je serais votre complice sur un canevas précis de travail...» Prefetaren hitzek sicaren bürüzagiaren erraner ihardesten züen: «Le comité de pilotage met tout en balance... il faut créer un fond de reconversion industrielle... il faut avoir l’ambition de créer 500 emplois!» Erdarazko deklarazioneak gogoan nütüan, eta galtoak ere bai: nor izan zen bahitüena? non ziren hitzaman bost ehün enplegü hek? nork züan gaz’a merkeago pakatüko? norentako egiten zen egiaz gazodüka? zerentako hain ülünak ziren segürtarzün negürrien argibideak? —nahiz Haroun Tazieffek Bokalen ahozkatü züan antologiako zati hau: «Si le gazoduc est construit suivant les normes des ingénieurs qualifiés, le risque sera insignifiant...» Bokaleko mintzaldia 1991ko apirilan agitü zen, eta norbaitek jakitekotan, sümendi-ikerzaleak ba zakian Ahüñamendi güne hotan lürrak üsü egarten zütüala ikara bortitzak. Pontzio Pilat osen moldean Haroun Tazieffek, ikusiz herrialdearen praubetarzüna, esküak xahatü zütüan, progre ütsüaren altarean Xiberoa eskentzez. Zerentako hots, gezürkan segitzen züen notableek, natüraren defendazale ohiek, politikariek, mültinazionalek eta kazetalariek? Errealitatean, enplegü-kontü, gazodükaren honartzeak ez züan bizpahiru jenteentako baizik lana sortzen, eta orano epe mügatüko, non ez ziren audela lan-postüak galtzen... Jakintsüek baieztatü gezürren eragina krüdela zela üdüritzen zeitan gure mentean, jakintsüek potereen beharren arau edozer baieztatzen ahal beit züen ondarrean, eta halaz Xiberoko lürra betikoz bahitürik zagon, bere izena ontsa beno ontsago eramaiten züan «Servitude à vie» zelakoaren bidez. Gaxpar Büztanobik ejerki ikasi züan bekanikek ez züela jentetaz axolarik. Gük ere bai ber zoinüan. Mozkortzen eta deskorajeatzen ari nintzan. Bapatean Mitikiltarren eta Sütsiarren agiriak airostü zeitan gogapean: «Orai artino nahi düena egin beit düe gazodükaren büiltazaleek uste lükee Mitikilen jaun eta jabe bezala jokatüren direla. Jakinarazi nahi diegü orai artino agitüek ez gütüela lotsarazten, bena bai, aldiz, oldartzera behartzen». Xiberoa saltzen züen De Treville Jaun Konte berrien kontre güdükatzeko prestik ziren Mitikiltarrak eta borroka alorrak ez ziratekeen Sohütako edo Ündüraineko ordokiak, gazodiaren üngürüko zonbait metra-karratü baizik. 1661 ko urtats gaüaz agitü zenaz irakurriaz oritü nintzan: saldo batek —Komando Mandoren gisakoak ote?— Matalasen bürüa bere lantza-tinitik elki züan, kirixtiki ehorzteko Berrauteko txapelako lürrean... Bede-hizketan higatzen nintzalarik aspaldiko adixkide baten soa kürütxatü züan eneak.\n—Bai. Denbora lasterrago iragaiten zitazüt hola.\n—Bena... no... Galto egin gei neizün...\n—Libro zirea dagün astetik harat?\n—Orano bai phü. Zentako?\n—Eratzari aisa manatzen zünüan Txinako aüzüne hartan ez?\n—Gure lanean menajearen egiteko norbait ments dizügü.\nErriz lehertzen ari zen adixkide hari ez neion erakutsi trüfatürik izaitea ez nüala batere maite.\n—Berrogeita hamar oren, lau ehün libera astekal!\n—Merke düzü, bena akort. Dei bat balin ba düt ezkapatzen nüzü.\nBostekoak topatü güntüan. Kontent nintzan adixkide horren zerbützüan egoiteaz denbora llabürreko. Ez nintzan «difizila» etaxaharrek erraiten zeiküenez, —erretreta galantak... % 100 seküritate zozialean... plein-emploi garaiko langileak... gure pikarraitarzün ekonomikoa... horien ongi izaitearen trüküan...— botzik orano lanaren ükeitez.\nBihotz-üngürüan zimiko bat nabaritü nüan. Oso arrail izanagatik Jimen begi urdinak jin zeiztan nekez esküalatürik nüan bakearen türbüstera:\n—Lana bai, bena amodioa? —murmuzikatü nüan. Behialako adixkidea harritürik ützülikatü zeitan:\n—Mintzatü zira. Erran düzü... bena amodioa.\n—Ez ziteala inkieta. Lau ehün libera astekal. Maite zütüt nik laneko!\nLagün hura erriz hasi zen. Ahatze nüan. Ordülariak goizanko hiruak markatzen zütüan. Ahoa ideki nüan:\n—Ba noazü etxerat. Aski ba dit gaurko.\n—Koloreak berde dütüzü —ohartarazi zeitan adixkide harek eta kantore ezagün baten hitzen arrapikatzeari ekin zeion:\nEzkont-mina dutenak seinale dirade:\nMatel hezurrak seko, koloreak berde!\nKasko barnen ahaidea ebilten zeitan nabela baten moldean, larrüzale. Solasaren ürrentzean ezpainak mobitü nütüan, eta Pitxuko giro ezinago beroa bertan abandonatü nüan. Loaren mündü-hegian nintzan jadanik karrika aztalkatzen ari nintzalarik, lehiatzen beit nintzan ene ohe txipiko kuetaren pean pausatzeko. Mauleko plazala hoinez heltzez, hedexuri kamioi ülüna kürütxatü nüan eta ber denboran, eretzeko argi zurbailetan, plaza trebesatzen züan itzal batek oihüstatzen züan eresiak harri bilakarazi nündüan.\n—Bereterretxe? —deiadarkatü nüan batere ahalkerik gabe. Harro nintzan, arin eta zoriontsü haren aitzinean agitzeaz, miriak oro ezabatzen nütüan, Jimeri egin telefona-kaldü antzüa, mozkorra, trixtüra, gezürrak, eta prestik Ahüzkiko jabearen noranahi segitzeko, Harareko desertüetarat edo Metropolis grisenetarat.\n—Gaü hau amodio düzü —salatü neion, begiak aragiz hüstü ezür arteketan jüntatzez.\n—Bakartarzüna idatz ezazü —erantzün zeitan kantorekoak eta agertü bezala hürrüntü zen Mauleren üztez bere Ahüzkiko aterbean gordatzeko.\nHeltübada Gaxpar Büztanobiren ixtorioa paperean etzan nezake, bena ez nintzan trebe hitzen lerrokatzeko lanetan.


Elikagaietako substantzia bioaktiboak | Consumer\nElikagaietako substantzia bioaktiboak\nElikagaiei gehitutako substantzia bioaktibo batzuen segurtasuna ebaluatzen du txosten batek, eta maila seguruak ezartzeko beharra nabarmentzen du\nGero eta gehiago arduratzen dira zientzialariak, lege-arduradunak eta kontsumitzaile gehienak elikagaiei gehitzen zaizkien substantzia bioaktiboez. Landareek sortzen dituzten substantziak dira, eta zenbait funtzio betetzen dituzte, hala nola elikagaiak aberastea. Landareak beren presentziaz baliatzen diren bezala, agente patogenoetatik babesten baitituzte, giza osasunari ere mesede egiten diote. Nahiz eta ez-toxikotzat jotzen diren eta eragin positibo berriak aurkitzen jarraitzen duten, esparru erregulatzaile bat behar dute gehienezko segurtasun-mailei buruz, bitaminekin eta mineralekin egin den bezala.\nSubstantzia bioaktiboei buruzko informazio zientifikoa zabaltzen doan heinean, argi geratzen da nazioarteko elikagaietan muga seguruak planifikatu behar direla eta nutrizioari buruzko estrategia berriak baloratu behar direla. Abiapuntu gisa, Elikagai Osagarrien Elkarteen Nazioarteko Aliantzak (IADSA, ingelesezko sigletan) txosten bat aurkeztu berri du. Txosten horretan, zenbait mantenugairen segurtasun-dosiak zehazteko egin diren azterketa zientifikoak aipatzen dira, hala nola glukossalina, omega-3, kreatina, Q-10 koentzima, kondroitina, karnitina, luteina eta likopenoa.\nThe Risk Assessment and Safety of Bioactive Substances in Food Supplements izenarekin, adituek, Europako Erkidegoen Batzordeak egiten duen bezala, gai horietarako gehieneko mailak finkatzeko beharraz gogoeta egiten dute, mineralekin eta bitaminekin egin den bezala, eta uda baino lehen lehen ondorioak aurkezteko beharraz. Substantzia bioaktiboak edo fotokimikoak frutetan eta barazkietan aurkitzen dira batez ere, eta, funtsezko substantziatzat hartu ezin diren arren, epe luzean gizakien osasunean esku hartzen dute, adituek diotenez.\nIturriak eta ekintzak\nGaur egun, EBn bost edo sei maila daudela kalkulatzen da substantzia bioaktiboentzat\nIADSAren talde zientifikoak onartzen du elikagaietako substantzia horien balio maximoetan aldeak eta aldaketak egon arren, horiek nahiko txikiak direla. Hala ere, adostasun batera iristeko «oinarri zientifiko» bat egon behar da, IADSAko zuzendari exekutiboak, Simon Pettman-ek, onartzen duenez. Australia, Japonia eta Kanada dira, besteak beste, polifenolen, zerealen eta te berdearen gisako elikagaien arriskua aztertzeko lan egiten duten herrialdeetako batzuk, eta giza osasunean antioxidatzaileak diren ekintzak lotzen zaizkie.\nAdituek luteina ere aztertu dute, azak, zerbak, espinakak edo artoa bezalako elikagaietan dagoena, ikusmenean ondorio onuragarriak dituela uste baita. Bestalde, tomateetan eta produktu eratorrietan dagoen likopenoa ere baloratu dute. Omega 3 azidoak, bestalde, arrain batzuetan eta zenbait landare-iturritan aurkitzen dira, hala nola liho-hazietan eta intxaurretan. Giza osasunean dituen eraginei buruz arreta gehien jaso duen substantzietako bat izan daiteke, agian, depresioaren ondorioak gutxitu eta eskola-adinean dauden haurrengan haren errendimendua handitu lezakeena.\nElikagai berriak gero eta gehiago agertzeari ematen zaion erantzuna elikagai horien garapena eta publizitatea arautuko dituzten arauak eta jarraibideak ezartzean datza. Oraingoz, gero eta proba zientifiko gehiago dituzte zenbait elikagaik eta horien osagaietako batzuek osasunean ondorio onuragarriak dituztela uste izateko. Elikadurari buruzko Informazioaren Europako Kontseiluaren arabera (EUFIC), elikagai funtzionalak ez dira definitu orain arte Europako legediak, eta hori zenbait jarduera-eremutatik eskatzen dute.\nElikadura askotarikoa eta orekatua eginez, organismoak bere funtzionamendurako, hazkunderako eta funtzioei eusteko behar dituen elikagai guztiak lortzen dira. Printzipioz, elikadura egoki batek zenbait baldintza betetzen ditu, hala nola beharrezko energia-eskakizunak lipido eta karbohidratoen bidez betetzea, pertsona bakoitzaren jarduera fisikoaren eta energia-gastuaren mailarekin lotuta baitaude. Ezinbestekoak dira, halaber, egitura-beharrak asetzen dituztenak (proteinek ematen dituztenak), likidoen bidez behar bezala hidratatzen direnak eta behar adina zuntz hartzen dutenak. Halaber, nutrizio-beharren artean daude bitaminak eta mineralak biltzen dituzten mikronutriente ez-energetikoak.\nBaldintza horiek bete ezin direnean edo nahikoak ez direla uste denean, organismoari mineralak eta bitaminak gehitzen ahal zaizkio. Osagarri horiek, beste edozein osagairen kasuan bezala, bitamina eta/edo mineralen elikadura-osagarrietarako jarraibideetan ezarritako arau espezifikoekin bat etorri behar dute, aurrez ontziratutako elikagaiak etiketatzeko Codex-aren Arau Orokorrak xedatzen duenaren arabera. Gainera, jatorri natural edo sintetikoko eta zientifikoki frogatutako nutrizio-balioa duten elikagai-mota horiek kontuan hartu beharko dituzte kaltegabetasun- eta bioerabilgarritasun-irizpideak eta purutasun-irizpideak, FAO/OMEren arauen arabera.\nOrganismo horiek ezartzen dutenez, eguneroko dosi bakoitzeko elikadura-osagarri baten barruan dauden eta energetikoak ez diren mantenugai horien gutxieneko kopurua FAO/OMEk zehaztutako eguneko irenstearen %15 izango da. Gehigarri horien kopuruari, dosiei, ehunekoei, oharrei, erabilera-modalitateari eta erabiltzailearentzako gomendioei buruzko etiketek Nutrizio Etiketari buruzko Codex-aren Arau Orokorrean ezarritako arauak bete beharko dituzte.


Ezjakintasunaren kartografia #197 - Zientzia Kaiera\nIkerketa batzuk hainbeste zentratzen dira aplikazioetan, oinarrizko zientziaren funtsezko alde bat ahaztu egiten dela. Miguel Gilaren itsaspekoaren berdin antzeko kasuak dira: “kolorez ondo, baina ez da ur gainean irauteko gai”. Adrian Matencio eta Jose Manuel Lopez Nicolas ikertzaileen taldeak adibide harrigarri batekin egin zuen topo eta beraiek azaltzen digute: When we forget basic science. An example concerning solubility.\nPlasmoi izeneko kuasipartikulak, fotonikan eta plasmonikan hainbesteko etorkizun eransten zaienei, desagertu egiten dira gutxien komeni zaizunean. Esaterako, grafenoaren kasuan hori gertatzen da ezaugarri interesgarriak ematen dituzten atomoak gehitzen direnean. Orain DIPCko ikertzaileek hau zergatik gertatzen den azaltzen digute: How dopants induce plasmon decay in graphene.\nArgitalpen-data: 2018/01/06 · Atala: Dibulgazioa, Ezjakintasunaren kartografia


AGINDUA, 2020ko abuztuaren 25ekoa, Ekonomiaren Garapeneko eta Azpiegituretako sailburuarena, zeinaren bidez arautzen baitira, 2020ko ekitaldirako, 2015-2020 aldirako EAEko Landa Garapeneko Programaren esparruan onartu ziren Leader eremuko landa-inguruko udalerrien ekonomia sustatu, garatu eta dibertsifikatzeko laguntzak. - Eusko Jaurlaritza - Euskadi.eus\nAGINDUA, 2020ko abuztuaren 25ekoa, Ekonomiaren Garapeneko eta Azpiegituretako sailburuarena, zeinaren bidez arautzen baitira, 2020ko ekitaldirako, 2015-2020 aldirako EAEko Landa Garapeneko Programaren esparruan onartu ziren Leader eremuko landa-inguruko udalerrien ekonomia sustatu, garatu eta dibertsifikatzeko laguntzak.\nLANDA GARAPENEKO PROGRAMAK\nNEKAZAL ETA ARRANTZAKO ELKARTE PROFESIONALAK\nArtikulu bakarra Deialdia.\nNekazaritza-politika bateratua berritu egin da, Nekazaritza Politika Bateratuaren (NPB) finantzaketari, kudeaketari eta jarraipenari buruzko Europako Parlamentuaren eta Kontseiluaren 2013ko abenduaren 17ko 1306/2013 (EB) Erregelamenduaren bidez. Landa-garapenaren eremuan NPBren bigarren euskarria, erreforma izan da oinarrizko lehentasun kopuru jakin batean zentratzea, eta honen bitartez egin da: Landa Garapenerako Europako Nekazaritza Funtsaren (LGENF) bidez landa-garapenari laguntzeari buruzko Europako Parlamentuaren eta Kontseiluaren 2013ko abenduaren 17ko 1305/2013 (EB) Erregelamendua Kontseiluaren 1698/2005 (EE) Erregelamendua indargabetzen du. Erregelamendu honetan aplikatzekoak diren xedapenak Batzordearen 2014ko uztailaren 17ko 808/2014 (EB) Betearazpen Erregelamenduaren bidez ezarri dira. Horrela, programazio-aldirako helburuak lortzeko 2014ko urtarrilaren 1etik 2020ko abenduaren 31ra, aipatutako Erregelamenduan zehazten da nahitaezkoa dela Leader ikuspegia aplikatzea, izan ere, landa-garapena sustatzeko duen eraginkortasuna frogatu da urteetan zehar, osoki aintzat hartuz landa-garapen endogenoko sektore anitzeko beharrizanak, goranzko planteamendu baten bidez.\nAurreko etapan bezala, martxan jarri beharreko neurriak erregelamenduzko aginduaren bidez planifikatu behar dira. Horretarako, kudeaketa-agintaritzak, euskal erakunde publikoekin lankidetzan, 2015-2020 aldirako EAEko Landa Garapeneko Programa egin du; bertan, plangintza hori jasotzen da, eta Batzordearen Betearazpen Erabakiaren bidez C (2015) 3479 Erabakia, azkena, 2015eko maiatzaren 26koa, onetsi da. Landa Garapeneko Programa (LGP) hau 2014-2020 aldirako Landa Garapenerako Esparru Nazionalak ezarritakoa kontuan hartuta egin da; 2014-2020 aldirako Landa Garapenerako Esparru Nazionala Nekazaritza, Elikadura eta Ingurumen Ministerioak egin zuen, eta 2015eko otsailaren 16ko Batzordeak onetsi. LGPan sartutako neurrien arau esparrua 43/2017 Dekretuan jasotakoa da (43/2017 Dekretua, 2017ko otsailaren 14koa, zeinaren bidez 2015-2020 aldirako EAEko Landa Garapeneko Programan jasota dauden laguntzen esparru-araudia ezartzen baita), zehazkiago, arau horren eranskinean jasotzen da 19. neurria: Leader tokiko garapenerako laguntza. 19.2. Partaidetzan oinarritutako tokiko garapenaren estrategien bidez operazioak ezartzea. Horren deialdia arau honen bidez egiten da.\nEuropako Parlamentuaren eta Batzordearen abenduaren 17ko 1303/2013 (EB) Erregelamenduak ezartzen du, 32. artikuluan, toki-garapen parte-hartzailea LGENFek babestuko duela, Leader tokiko garapen gisa izendatuko dela, eta EGEFen, EGIFen edo FEMPen laguntza ere izan ahalko duela. Azpieskualdeko gune jakinetan zentratuko da partaidetzazko toki-garapen hori, tokiko ekintza taldeek gobernatuko dute, ongi integratutako toki-garapeneko estrategien eta sektore anitzeko estrategien eta guneetan oinarritutakoen bidez gauzatuko da; tokiko beharrizanak eta potentziala aintzat hartuz diseinatuko da, eta alderdi berritzaileak barne hartuko ditu tokiko testuinguruan, baita sareak, eta, hala behar denean, lankidetza ezarri ere. Halaber, azalpen-zatiaren 32. apartatuaren arabera, toki-garapen parte-hartzailea (aurrerantzean, TGP) egin behar da helburu tematiko bakar baten testuinguruan: gizarteratzea eta pobreziaren aurkako borroka edo enplegua eta lan-mugikortasuna sustatzea, hargatik eragotzi gabe TGPren parte gisa finantzatutako ekintzek lagundu ahal izatea gainerako helburu tematiko guztietan.\nHalaber, toki-garapen parte-hartzailerako estrategiei buruzkoa da aipatu Europako Parlamentuaren eta Kontseiluaren 1303/2013 (EE) Erregelamenduaren 33. artikulua, eta bertan adierazten da helburuok zer elementu izan behar duten gutxienez eta Estatu kideek definituko dituztela estrategia horiek hautatzeko irizpideak. Kudeaketa-agintaritza arduradunak horretarako sortutako batzorde batek hautatuko ditu estrategiak, eta agintaritza horiek berek onartuko dituzte. Tokiko ekintza taldeek diseinatu eta praktikan ezarriko dituzte toki-garapen parte-hartzailerako estrategiak; egin beharreko lanak aipatu erregelamenduaren 34. artikuluan ezartzen dira. Gure autonomia-erkidegoan Ekonomiaren Garapen eta Lehiakortasuneko sailburuaren 2015eko abenduaren 30eko Aginduaren bidez (2016ko urtarrilaren 4ko EHAA, 1. zk.) egin zen taldearen hautaketa (agindu horren bidez iragartzen da toki-garapen parte-hartzailerako estrategiak onartzeko eta Euskal Autonomia Erkidegoan horien kudeaketaren ardura duten Tokiko Ekintza Taldeak hautatzeko deialdi publikoa, 2015-2020 aldirako Landa Garapeneko Programaren barruan). Hautaketa-prozesua Landaren eta Itsasertzaren Garapeneko eta Europar Politiketako zuzendariaren 2016ko urriaren 6ko Ebazpenaren bidez amaitu zen (horren bidez, «Mendinet Landa Garapena sustatzeko Elkartea» Euskal Autonomia Erkidegoko toki-ekintzako talde izendatu da, eta elkarte horrek proposatutako tokiko garapen parte-hartzailerako estrategia onartu da). 2016ko urriaren 28an sinatu zen lankidetza-hitzarmena talde horrekin.\nOnestea, 2020. urterako, Toki Garapen Parte Hartzaileko Estrategian (Leader ikuspuntua) zehaztutako helburuak betetzera bideratutako dirulaguntzen oinarriak. Deialdia Landaren eta Itsasertzaren Garapeneko eta Europar Politiketako zuzendariaren 2016ko urriaren 6ko Ebazpenaren bidez onetsi zen, 2015-2020 aldirako EAEko Landa Garapeneko Programan zehaztutakoaren arabera (plana Batzordearen 2015eko maiatzaren 26ko C (2015) 3479 Erabakiaren bidez onartu zen). Horiek I. eranskin gisa gehitu dira.\nEskabide-ereduak onartzea. Eredu horiek Euskal Autonomia Erkidegoko Administrazio Publikoaren egoitza elektronikoan argitaratzen dira: https://www.euskadi.eus/zerbitzuak/10509, eta honako eranskin hauek: III (Enpresa Plana), IV (besteren konturako kontratazioaren memoria), V (Leader herrietako zerbitzu publikoen azpiegituretako eta berrikuntzako inbertsioen memoria) eta VI (Etxebizitza memoria).\nAgindu honen aurka, berraztertzeko errekurtsoa aurkez diezaiokete interesdunek Landa-garapenaren arloan eskumena duen saileko titularrari, hilabeteko epean. Bestela, administrazioarekiko auzi-errekurtsoa aurkez dezakete Euskal Autonomia Erkidegoko Auzitegi Nagusiko Administrazioarekiko Auzien Salan, bi hileko epean. Kasu bietan, agindua argitaratu eta hurrengo egunean hasiko dira epeak.\nAgindu honek Euskal Herriko Agintaritzaren Aldizkarian argitaratu eta hurrengo egunean ondorioak izango ditu.\nVitoria-Gasteiz, 2020ko abuztuaren 25a.


Espainiako Probintzien eta Udalerrien Federazioa (FEMP) estatu mailako toki-erakundeen elkarte garrantzitsuena da, udalak, aldundiak eta uharteko kontseiluak eta kabildoak barne hartzen dituena, 7.324 guztira, hau da, Espainiako toki-gobernuen %90.\nToki Araubideko Oinarriak arautzen dituen apirilaren 2ko 7/1985 Legearen Bosgarren Xedapen Gehigarrian ezarritakoaren arabera sortu zen eta herri-onurako elkarte gisa izendatu zen 1985eko ekainaren 26ko Ministroen Kontseiluaren akordio bidez.\nFEMPa da Europako Udalerri eta Eskualdeen Kontseiluaren (CMRE) Espainiako atala eta Iberoamerikako Udalen Arteko Lankidetzarako Erakundearen (OICI) egoitza ofiziala ere bai.\nFEMParen helburuak eta estatutuetako xedeak honakoak dira: toki-erakundeen autonomiaren sustapena eta babesa; toki-erakundeen interes orokorren ordezkaritza eta defentsa bestelako administrazio publikoen aurrean; Europako espirituaren garapena eta ezarpena toki mailan, toki-erakundeen arteko elkartasuna eta autonomia oinarri izanda; toki-erakundeen eta beren organizazioen arteko adiskidetasuna eta lankidetza sustatu eta bultzatzea, Europako, Iberoamerikako eta mundu arabiarraren eremuan batez ere; toki-erakundeei edo horien mendeko organoei orotariko zerbitzuak ematea, zuzenki edo bestelako sozietate edo erakundeen bitartez; eta Federazioaren kideei zuzenki edo zeharka eragiten dien beste edozein helburu.\nFederazioak bi oinarrizko barne-arau ditu: Estatutuak, 10. Batzar Orokorrean onartu zirenak, eta Barne Araudia.\nEgoitza ofiziala Madrilen du kokatua, Nuncio kaleko 8. zenbakian.


Kutsadura gurutzatuaren kontrola, E. coli murrizteko | Consumer\nKutsadura gurutzatuaren kontrola, E. coli murrizteko\nBritainia Handiko gobernuak elikagaien industriari zuzendutako gida bat merkaturatu du. Gida horretan, E. coli-rentzat poluzio gurutzatuaren arriskua nola kontrolatu adierazten du.\nErresuma Batuan (bat 2005ean eta 2011n) E. coliren presentziari buruz detektatutako bi agerraldi garrantzitsuenak elikagaigintzako poluzio gurutzatuei egotzi zitzaizkien. Mahats-andui gehienek ez dute eragin kaltegarririk pertsonen osasunean, eta E. coli O157 izenez ezagutzen dena, batez ere haragi xehatu malegabea edo pasteurizatu gabeko esnea, esaterako, ondorio larriak izan ditzake. Arrisku hori murrizteko, Elikagai Agentzia Britainiarrak (FSA) gida bat prestatu du enpresei, bakterio horrek elikadura-toxikapenak eragozteko zer neurri aplikatu behar dituzten jakinarazteko. Artikuluak azaltzen du zer neurri hartu behar diren industria-eremuan E. coli O157 saihesteko, eta zer den poluzio gurutzatua eta zer garrantzi duen elikagaien arriskuen prebentzioan.\nE. coli O157 bakterioa gai da hozte- eta izozte-tenperaturan eta Ph baxuko eta ur-jarduera txikiko giroetan bizirik irauteko. Infekzioa asintomatikoa izan daiteke, edo abdomeneko mina eta beherako arina, eta beste batzuk larriagoak. Patogeno hau, baserriko animaliekin edo ur poluituarekin edo elikagai kutsatuen kontsumoarekin, hala nola haragi eta esne gordinarekin, kontaktu zuzenaren bidez iristen da pertsonengana. Poluzioak ez du giza begiak hautematen eta ez du elikagaia hondatzen.\nPatogenoa gainazal edo elikagai batetik bestera heda daiteke, bai kontaktu zuzenagatik, bai esku, tresna, ekipo eta arropen bidez. Gainera, kontuan izan behar da poluzioa gertatzen denean oso zaila dela bakterioa ezabatzea. Beraz, elikadura-katearen (prestaketa, manipulazioa, izozketa eta garbiketa) faseetan egindako kontrolak funtsezkoak dira.\nKontuz E. coli-rako\nE. coli-ren kutsadura gurutzatua prebenitzeko modu nagusietako bat da inguruak fisikoki bereiztea\nFSaren gida britainiarrak, E. coli O157 enpresak intoxikazio-arriskuaren aurka kontsumitzaileen babesa bermatzeko, elikagaien enpresek aplikatu behar dituzten neurriak ezartzen ditu. Neurri horiek ekoizpen-sektore guztiei zuzenduta daude, Lehen Hezkuntzakoak izan ezik (nekazaritza). Bakterioak izozkailuan eta hotzean bizirik irauten duenez, kutsadura gurutzatua kontrolatzeko neurriak ere ingurune horietan guztietan aplikatu behar dira.\nElikagai gordinak (haragi gordina eta berdurak garbitu gabe) manipulatzen direnean dago E. coli kutsatzeko arrisku gurutzatua, kontsumorako prest dauden elikagaiekin. Horregatik, oso garrantzitsua da une oro erabiltzen diren gainazalak garbi egotea, bakteriotik libre daudela bermatzeko. Funtsezko neurriak hauek dira, FSaren arabera:\nLan-eremuak bereiztea eta ezartzea elikagai gordinentzat eta kozinatuentzat. FSArentzat, eremuen bereizketa fisikoa da poluzio gurutzatuaren bidez E. coli kontrolatzeko bide fidagarri bakarra. Eremuak erabat bereiztea ezinezkoa denean, adituek gomendatzen dute garbiketa- eta desinfekzio-prozedura zorrotzak aplikatzea.\nElikagai gordinak eta prestatuak ontziratzeko edo txikitzeko makinak erabiltzea. Elikagai gordinentzako eta kozinatuentzako aparailuen erabilera bikoitza ez da segurua.\nEskuak ondo garbitzea, beti eraginkorra kutsadura gurutzatua kontrolatzeko. Ondoren, komunera joan behar da: bakterioak izan dezakeen edozein elikagai manipulatu; kutxa erregistratzaileak, ateak, argi-etengailuak edo arropa ukitu; elikagai gordinak manipulatu; edo garbiketa-produktuak ukitu. Aditu britainiarrek, gainera, erabilera bakarreko toallak erabiltzea gomendatzen dute, eskuak lehortzeko eta eskuzko ekintzarik behar ez duten iturriak edukitzeko.\nKontuan izan behar da gurutzatutako kutsadura prebenitzeko modu nagusietako bat dela inguruak fisikoki bereiztea. Bereizketa egokia egiteko, erabiltzen den guztia kontuan hartu behar da, garbiketa-materialak, kaxa erregistratzaileak, mantalak eta eskularruak barne. Kontrolatu ezean, poluzioa azalera eta elikagaietara heda daiteke. Neurri horiek beste bakterio batzuen kontrolean ere aplika daitezke (Salmonella edo Campylobacter).\nZer da kutsadura gurutzatua?\nKutsadura gurutzatua izan daiteke elikagaien intoxikazioaren arrazoietako bat. Bakterio patogenoak beste elikagai batzuen bidez (zuzeneko kutsadura gurutzatua) edo gainazal, esku edo ekipo kutsatuen bidez (zeharkako kutsadura gurutzatua) elikagaietara hedatzen direnean gertatzen da.\nBiltegiratzean, kutsadura gurutzatuaren adibide bat da arrisku-elikagai bat (oilasko gordina hozkailuan desizoztea), eta, hala, sutan jartzen da. Oilasko gordinak eduki ditzakeen bakterioek haragi kozinatua kutsatzen dute; berriz ere sukaldatzen ez bada, bakterioak kontsumitzailearengana pasatzen dira.\nElikagaiak manipulatzean, kutsadura gurutzatuaren adibide bat da, salmonellarekin poluitutako arrain bat prestatu aurretik, ebakitzeko taula eta ebakitzeko aiztoa erabiltzen direnean. Arrainak bakterioak baditu, hauek taulan eta laban geratzen dira eta, garbitu eta ondo desinfektatzen ez badira, eta beste elikagai bat mozteko erabiltzen badira, adibidez urdaiazpiko egosia, bakterioak urdaiazpikora transferituko dira.\ne. koli higiene-eu patógeno-eu poluzio gurutzatu


Disidentzia erromantikoa | El Correo\nNobela honetan ardatza, protagonistarena egiten duen pertsonaiaren ibilbidea da\nJAVIER ROJO Lunes, 20 noviembre 2017, 23:18\nUxue Alberdik argitara eman duen azken eleberriak ‘Jenisjoplin’ du izenburua. Nobela honetan ardatza, protagonistarena egiten duen pertsonaiaren ibilbidea da. Izan ere, eleberrian zehar Nagore Vargas (Jenisjoplin, aitak deitzen dion bezala) izeneko pertsonaiaren bizitza kontatzen zaigu, lehenengo pertsonan azalduta. Istorioan berak foku moduan jokatzen du, bere inguruan gertatzen den guztia argitzen eta argi horren arabera azaltzen. Nagore Vargas 80ko hamarkadaren lehenengo urteetan jaioa da eta oso gaztedanik, nerabea denetik, bere bizitzaren lema eskuetan eduki nahi izan du.\nNobelan azaltzen denez, hiru zutaberen gainean eraikitzen du bizitza: militantzia, sexua eta disidentzia. Euskal Herriko eskualde marjinatuan (marjinazioa erdigunean beti, euskal literaturan) hazita, klase kontzientzia argia du lehenengo momentutik. Eta berak, baztertuen alderdian dagoelarik, mundua marjinalitate horretatik ikusten du. Alde honetatik, gure literaturan askotan gertatzen den bezala, leku bat agertzen da modu pribilegiatuan ikuspuntu hori erakusteko: taberna. Militantziarekin batera pertsonaia definitzen duen bigarren osagaia sexua da. Sexua, dena dela, askatasunaren adierazpide moduan agertzen zaigu istorioan, horren bidez pertsonaiak bere burua azpimarratu nahi baitu, bizitzaren aurrean erabakiak berak hartzen dituela azalduz. Libre da harremanetan, askatasun honek ondorio txarrak (hiesa) ekarriko badizkio ere. Eta hirugarren zutabea, agian garrantzitsuena, disidentzia da. Bere burua azpimarratzen, bermatzen duen neurrian, besteekiko diferentzia ere azpimarratuta geratzen da. Besteek onartutako bideak ez datoz bat protagonistaren ikuspuntuarekin. Eta bere buruaren kaltean bada ere, disidentzia horretan tinko mantentzen da, atzera egitea errenditze moduko bat baita.\nPertsonaia ia heroi epiko erromantikoa balitz bezala aurkezten zaigu, inguruaren kontra borrokan, guztiaren aurrean bere identitatea azaldu nahirik. Eta pertsonaiaren ibilbidea kontatzen zaigun bitartean, Euskal Herrian azken urte hauetan gertatutakoaren kronika ere azaltzen zaigu nobela honetan, Nagore Vargas gertakari horien guztien lekukoa ere bada-eta.\nIban Zaldua eta Elvira Navarro idazleak eleberriaz ariko dira gaur Bilbon ‘Diferentziaren harmonia’, Kamasi Washingtonen suite berria


Hirikilabsek bat egin du Coronavirusari aurre egiteko ekimen hiritarrarekin | Tabakalera - Donostia / San Sebastián\nHirikilabsek bat egin du Coronavirusari aurre egiteko ekimen hiritarrarekin\nHirikilabsek, Tabakalerako kultura digital eta teknologia laborategiak, bat egin du Covid-19ren aurkako ekimen hiritarrarekin, eta osasun-langileentzako prebentzio-materiala sortzen ari da 3D inprimagailuen bidez.\nTabakalerak, Hirikilabs kultura digital eta teknologiako laborategiaren bidez, bere hondar alea jarri du egunotan Covid-19ren hedapenaren aurkako borrokan. Laborategian bertan dauden 3D inprimagailuen bidez, une honetan ospitaleetako osasun taldeentzako "biserak" sortzen ari dira. Biserek osasun-profesionalak ez kutsatzeko balio dute, eta, horrela, birusaren hedapena geldiarazten laguntzen dute medikuen, erizainen, anbulantzietako langileen eta arriskuguneetan dauden gainerako profesionalen artean.\nHirikilabsen lana Euskadiko maker komunitateak abian jarritako Covid Euskadi herritarren sare baten parte da. Sare hori baliabideak koordinatuz ari da lanean, 3D makinen bidez osasun-materiala sortu eta banatzeko. Hirikilabs, ekoizpenean jarduteaz gain, sare horren koordinazio taldearen parte ere bada, eta horrek erraztu egiten du ekoitzitako baliabide horiek egoerarik kritikoena pairatzen duten lekuetara iristea.\nKasu honetan, eta birusak Gasteizen izan duen hedapena dela eta, 100 bat biseraz osatutako lehen lotea joan den larunbatean entregatu zen Euskal Herriko hiriburuko Txagorritxu Ospitalean. Gainera, 2.000 bisera sorta berri bat aste honetan bertan (asteartean edo asteazkenean) iritsiko da bertara.\nArnasgailuak eta herritarren sarea\nHasiera batean, herritarren sare horrek Covid-19 birusak kaltetutakoentzako arnasgailuak sortzeko xedea bazuen ere, beste erkidego batzuetan dagoeneko honen inguruan lanean aurreratuago dabiltzala eta, birusaren hedapena saihesteko materiala sortzeari ekin diote. Horrela, eta norbera babesteko ekipamendurik eraginkorrenak zein diren aztertu ondoren, biserak ekoiztea erabaki dute, eta horretan ari dira. Maskarak egitea hasieratik baztertu dute, izan ere, 3D inprimagailuetan erabiltzen duten PVC materiala ez da egokia helburu horretarako, materialaren porositatea dela eta.\nHirikilabs Covid Euskadi izeneko boluntarioen sare herritarra koordinatzen duen taldeko kidea da. Bere web orriaren bidez, dagoeneko ehunka material eskaera jaso dira EAEko hainbat tokitatik.\n2020ko egonaldi artistikoen nazioarteko deialdiaren ebazpena\nTabakalerak 2deo saria 2020 deialdia aurkeztu du\nTabakalera aldi baterako itxita\nArtista garaikide eta historikoek artearen eta zibernetikaren arteko harremana aztertuko dute "Cybernetics of the Poor: tutorialak, ariketak eta partiturak" erakusketan\nHasieratik. Zine feministaren historiak ARTIUM-en


Bulkada Eguna ospatu dute Antixena gaztetxean - Oñati - Goiena.eus\nBulkada Eguna ospatu dute Antixena gaztetxean\nAmaia Zabala 2019-03-17 11:07\nBulkada Eguna ospatu zuten atzo Oñatiko Antixena gaztetxean, Ernaiko gazte antolakundeak apirilean ospatuko den Gazte Topagunera begira herri ezberdinetan antolatu dituen Bulkada Egunen baitan. 19:00etan 'Oraina borrokatzeko koordenadak' hitzaldia izan zuten Olaia Matxain Ernaiko kide oreretarraren eskutik eta ondoren John Dealer and The Coconuts eta Txarrikumeak taldeen kontzertuak izan zituzten.\n"Ernaik aurreko ikasturtean atera zuen liburuxka bat argitaratu zuen egungo gizartearen testuinguruaren analisi batekin eta horri gazte borrokaren bitartez erantzun bat emateko klabeak zein diren azalduz. Gaurko hitzaldia horretan datza, eskuliburu horrek dakarrena azaldu eta hausnartzean" argitu zuen Olaia Matxain hizlariak.\nTestuinguruari dagokionez, egungo sistemak gizarteari ekarri dizkion ondorioen artean bost atal nagusi landu zituzten: "Langile klasearen desjabetzea, burujabetzaren galera, prekarizazio basatia, jendartearen aurkako joera bortitzak eta langile kontzientziaren galera".\nMatxainen azalpenen ondoren, bertaratuek "liburuxkaren oinarriak barneratzeko eta sistemaren aurkako alternatibak hausnartzeko" taldekako tailerra egin zuten.\nHitzaldien ondoren Punck Rock estiloko John Dealer and The Coconuts talde legazpiarraren eta Txarrikumeak talde aretxabaletarren kontzertuak izan zituzten. Sarrera 3 euro izan zen ikasle eta langabetuentzat eta bost euro gainontzekoentzat. Aitor Urizar Ernaiko kide oñatiarrak jakinarazi zuen bertan bildutako dirua Gazte Topagunera autobusa antolatzeko bideratuko dela eta autobuserako sarrerak Oñatiko Arrano tabernan, Aretxabaletako Urbaltz tabernan eta Arrasateko Irati tabernan eskura daitezkeela.\nGarigoitz Igartua Ernaiko kide aretxabaletarrak gogoratuarazi zuen Oñatikoa eskualdeko lehen Bulkada Eguna iza dela eta hurrengoak martxoaren 30ean Arrasaten eta apirilaren 6ean Aretxabaletan izango direla.


Eraikuntza-enpresak gehiegizko komisioak kobratu | Aldizkaria | EROSKI CONSUMER\nEraikuntza-enpresa baten bidez etxebizitza salgai jarri genuen baina azkenean ezin izan genuen saldu. Etxebizitza horrek bazuen lehenago 3.000 euroko seinalea emana zegoen erostuna. Badakigu erostunak emaniko seinale horren bikoa itzuli behar diogula baina eraikuntza-enpresak 5.000 euroko indemnizazioa jaso nahi du: komisio horretatik 3.000 euro, gure partetik, saltzaile garen neurrian, eta beste 2.000 euro erostunen aldetik. Legezkoa al da jokaera hori? Etxebizitza 63.000 eurotan jarri zen salgai; horietatik guk 60.000 jasoko genituen eta agentziak 3.000.\nHigiezinen Jabetzaren Agentea (HJA) higiezinaren jabe-saltzailearekin lotzen duen kontratuan higiezin horren ahozko nahiz idatzizko salmenta zehazten da. Alderdiak biak dira, HJA eta saltzailea, eta aurrenekoaren lansariak bigarrenak ordaintzen ditu, kontratuan hitzarturiko prezioaren portzentaje bat, hain zuzen. Hortaz, komisioa ordaintzeko obligazioa duen bakarra saltzailea da.\nAzkenean, kontratu pribatu izenpetua egonik ere, salerosketa gauzatzen ez bada, HJA horrek kontratuan xedaturiko komisioa kobratzeko eskubide osoa du, saltzaile eta erostunaren artean hitzarturiko formaltasunetatik kanpo dagoelako kontratua ez betetzea agenteari berari egotz ez badakioke. Gure kasuan, salerosketa bertan behera uztea HJA horren erruagatik gertatu ez denez, agenteak lansariak kobratzeko eskubide osoa du. Itundutako komisioa 3.000 euro baldin bada, kopuru horixe erreklamatu beharko zaio saltzaileari. Saltzaileari ez zaio beste inolako dirurik eskatu behar, are gutxiago erostunari. Hitzarturiko komisioa baino bi mila euro gehiago erreklamatzea fede onez kontrakoa da eta ez du inolako justifikaziorik, gainera.\nLurraldeko Higiezinen Jabetzaren Agenteen Kolegiora joatea eta bertan zuen agente horren berri eskatzea komeniko litzateke: kolegiatua dagoen ala ez eta Kolegioak agenteei zenbateko komisioa kobratzea aholkatzen dien. Komisio hori 3.000 euro baino handiagoa balitz, kontua litzateke Kolegioak aholkaturiko kopurua ordaintzeaz adostasunera iristea. Alderdien arteko bitartekari lanak Kontsumitzailea Informatzeko Udal Bulegoak (KIUB) egin litzake. Erosleari dagokionez, jasotako eta bikoizturiko seinalea itzuli egin behar du, kontratuan horrela agertuko balitz (kontratua KIUB batera edo abokatu bulego batera eramanik egiazta daiteke hori). Ordainketak egiteko unean, funtsezkoa da ordainagiri sinatua eskatzea, bertan "alderdien artean erreklamatzeko ezer ez dago" edo antzeko esakunea jasota.


Aurreko Ekitaldiak – Cámarabilbao | Cámara de Comercio de Bilbao\n7/12/2021\t12 Jul\t - 5/19/2022\tNow\nArriskuaren ikuspegia Covid-19ren ondorengo aroan\nBERTAN BEHERA GERATU DEN ONLINE JARDUNALDIA Cámarabilbaok Basque Trade & Investment-ekin lankidetzan antolatutako online jardunaldia. Bertan, kanpo-merkataritzako eragiketen arriskuaren kudeaketa [...]\nCOVIDak kaltetutako Enpresak Birkapitalizatzeko Funtsaren aurkezpena\nCOFIDES enpresak kudeatutako 1.000 milioi euroko funtsaren helburua zailtasunak dituzten enpresa ertainen kaudimena babestea da, enplegua eta ekoizpen-sarea suntsi ez [...]\nIzena-emateko epea itxia. Aurrez aurreko prestakuntza-ikastaroa, logistikako eta biltegiko gaitasun aurreratuei buruzkoa. % 100 diruz lagundutako ikastaroa, 2021eko urritik abendura [...]\nLekua: Fondo Formación Euskadi (Trapagarán)\nCámarabilbaok Basque Trade & Investment-ekin lankidetzan antolatutako online jardunaldia. Bertan, kanpo-merkataritzako eragiketen arriskuaren kudeaketa aztertuko da, pandemiaren osteko testuinguruan. Azken [...]\nEusko Ganberen Familia Enpresaren Erakundeen XIII. topaketa. Eusko Ganberen ekimen bateratu ba da, familia-enpresen topagune bat izateko helburuarekin sortu zena. [...]\nMerkataritza elektronikoaren bidez Txinara esportatzeko moduari buruzko online esperientzia-tailerra. Txinako merkataritza elektronikoaren merkatuaren zifrak ikusgarriak dira. Txinako merkataritza elektronikoko sareetan [...]\nHazinnova: Ziurtagirien banaketa jardunaldia\nHazinnovaren aurreko edizioan parte hartu duten enpresen ziurtagiriak banatzeko jardunaldia. Eusko Jaurlaritzak Hazinnovaren lehen edizioan parte hartu zuten 342 enpresei [...]\nFamilia enpresaren balioespena\n"Prest al dago familia-enpresa Covid ondoko arorako? Erronkak eta konpromisoak", Bilboko Ganberak, Cebekek eta EHUk, Bizkaiko Foru Aldundiaren laguntzarekin antolatutako [...]\nLekua: Salón de Grados Facultad de Economía y Empresa UPV/EHU\nBizkaia eta Ameriketako Estatu Batuen arteko XI. Enpresa Foroa\nBilboko Merkataritza Ganberak, Spain-U.S. Chamber of Commerce-kin lankidetzan, Bizkaia eta Ameriketako Estatu Batuen arteko XI. Enpresa Foroa antolatu du. Azaroaren [...]\n"Prest al dago familia-enpresa Covid osteko arorako? Erronkak eta konpromisoak ", Bilboko Ganberak, Cebekek eta EHUk, Bizkaiko Foru Aldundiaren laguntzarekin [...]\nBigarren belaunaldiko familia-enpresak. Anai-arrebak edo bazkideak\n2022ko Familia Enpresako Zikloaren lehen jardunaldia. "Bigarren belaunaldiko familia-enpresak. Anai-arrebak edo bazkideak" bigarren belaunaldien funtzionamendu egokia bermatzeko kontuan hartu behar [...]\nFamilia enpresetan merkataritza-ekintza digitalak indartu\nInork ez du zalantzan jartzen Interneten eraginkortasuna, merkataritza-lana optimizatzeko osagarri gisa. Baina, ba al dakigu nondik hasi? Erreminta digitalek negozioa [...]


Aratusteetako argazki lehiaketa - Debagoiena - Goiena.eus\nAratusteetako argazki lehiaketa\nGoiena 2019-03-04 10:06\nHerritarrek bidalitako argazkien bilduma da honakoa. Martxoaren 5a izango da argazkiak bidaltzeko azken eguna –Whatsapp edo Telegram bidez 688 69 00 07 zenbakira–. Jasotako argazki guztien artean otarre bikain bat zozketatuko da.\nJasotako argazki guztiak goiena.eus-en argitaratuko dira, Aratusteen kanalean. Parte hartzaile guztien artean otarre eder bat zozketatuko da, Aretxabaletako Jon harategiaren eta Hankabeltz urdaitegiaren eskutik.\nBidali zure argazkiak eta eskuratu lagunartean edo familian partekatzeko otarre bikain bat. Zozketa martxoaren 6an egingo da jasotako argazki guztien artean. Zenbat eta argazki gehiago bidali, orduan eta aukera gehiago izango dituzu otarrea irabazteko.\nOtarre bikain bat irabazteko aukera Aratusteetako argazkien lehiaketan parte hartuz gero\nGoiena 2019 ots 28 Debagoiena\nMartxoaren 1etik 5era bitartean bidali daitezke Goienara Aratusteetako argazkiak; Whatsapp edo Telegram bidez 688 69 00 07 zenbakira. Jasotako ar...


Irekia Eusko Jaurlaritza - Gobierno Vasco :: Trafiko Zuzendaritzak 2012ko lehenengo hiruhilekoaren balantze positiboa eskaini du\nTrafiko Zuzendaritzak 2012ko lehenengo…\nEAEn trafiko-istripuen ondorioz hildakoen kopuruak beherako joerari eusten dio\nEuskal errepideetan hildakoen kopuruak txikitzen jarraitzen du.\nUrte honetako lehenengo hiruhilekoan (martxoaren 31ra arteko datuak) 12 hildako egon dira EAEko errepideetan eta hiri-bideetan. Aurreko urteko aldi berean, 20 hildako izan ziren. Beheranzko joera hori mantendu egiten da, baita ere, apirileko datuak gehitzean; apirilaren 23ra arte 18 hildako izan dira, 2011ko data berdinean baino lau gutxiago.\nAmparo López Trafiko zuzendariaren iritziz, hildakoen kopuruaren jaitsiera oso positiboa da: ?Heriotza-tasaren zifrak nahiko txikiak direla kontuan hartuta, hildakoen kopuruak txikitzen jarraitzea pozik egoteko arrazoia da. Hala ere, adi jarraitu behar dugu; hildako bakar batek ere kezkatu egiten gaitu. Beheranzko joera horrek erakusten du gure autonomia-erkidegoko gidariak bide-segurtasunean inplikatuta daudela, baina adi jarraitu behar dute eta gogoan izan behar dute abiadura-mugak errespetatu behar direla, bai eta gainerako trafiko-arauak ere, horrek biziak salba ditzakeelako".\nArau-hausteen bilakaerari dagokionez, urte honetako lehenengo hiruhilekoan, guztira, 37.832 salaketa egon dira. 2011ko aldi berean, 36.939 egon ziren, hau da, 893 gutxiago. Urteko lehenengo hiru hilabeteetan egindako salaketa guztien % 45 radar finkoaren bidez detektatutako gehiegizko abiaduragatiko salaketak dira. 2011ko hiruhileko berean, arrazoi hori dela-eta (radar finkoaren bidez detektatutako gehiegizko abiadura) egindako salaketak salaketa guztien % 39 izan ziren.\nRadar finkoaren bidez detektatutako arau-hausteak. Lehenengo hiruhilekoaren arteko konparazioa 2011-2012\nUrtarrila-Martxoa 14.598 16.965\n2012ko lehenengo hiruhilekoaren azterketak adierazten du gehiegizko abiaduraren ondoriozkoak ez diren beste arau-hauste batzuengatik eginiko salaketek behera egin dutela. Horrela, egiaztatu da telefono mugikorretik hitz egiten gidatzeagatiko salaketak 686 izan direla; iazko aldi berean, aldiz, 907 izan ziren. Segurtasun-elementuak (kaskoa, uhala, haurrei eusteko gailuak) erabiltzeari buruzko araudia ez betetzeak 1.272 salaketa eragin ditu; 2011n, aldiz, 1.335 izan ziren.\nSalaketa gutxiago alkoholagatik, eta positibo gutxiago alkoholemia-kontroletan\n2012ko lehenengo hiruhilekoan, Ertzaintzak 772 salaketa egin zituen, baimendutakoa baino alkohol-tasa handiagoarekin gidatzeagatik, eta/edo psikotropikoak, estimulatzaileak edota antzeko beste substantzia batzuk hartu ostean gidatzeagatik. Aurreko urteko aldi berean, aldiz, 969 salaketa izan ziren. Egindako prebentzio-kontroletan emandako positiboen ehunekoa % 2,5ekoa izan zen EAEn. Aurreko urteko aldi berean, berriz, ehuneko hori % 2,8koa izan zen.\nGidariak istripua izan ostean egindako alkoholemia-kontroletan ere jaitsiera txiki hori nabari da. Horrela, 2012ko lehenengo hiruhilekoan, positiboen ehunekoa % 13,6koa izan zen. Aurreko urteko aldi berean, berriz, ehuneko hori % 13,9koa izan zen.\nTapiak, Lehiakortasun Foroa bildu, eta industriak Euskadiren etorkizunerako duen zeregin erabakigarria berretsi du


urria | 2020 | SLBTORE MTXLNA IKSTLa\nUrriaren 26ko DEKRETUA\nurria 29, 2020 by salbatoreskolakirola\nClick to access Normaltasuna-urriak-26-V2.pdf\nEskola kirola bertan behera momentuz\nurria 27, 2020 by salbatoreskolakirola\nAtzo, Urriaren 26ean, Eskola Kirola martxan jarri genuen. Urte zaila izango zela espero genuen eta halaxe izaten ari da. Atzo bertan Eskola Kirola egiteko genituen baldintzak, gaur ez dira berdinak.\nAlarma egoera berriak, arau eta murrizketa berriak dakartza. Oraindik ez dago oso garbi gurean nola eragingo duen. Interpretazio ezberdinak daude eta horiek sortu ahal dituzten kontraesan eta nahasmenak ekidin nahi ditugu. Honela, eta Foru Aldundiaren aholkuak jarraituz, aste honetan gelditu egingo ditugu Eskola Kiroleko jolas saioak.\nArauen berri ondo jakin, gure antolaketa, protokolo eta kontu guztiak moldatu eta irizpideak garbiago daudenean ekingo diogu Eskola Kirolari. Irizpide aldaketa asko ematen ari dira eta ez dugu nahasmena handitu nahi guraso eta ikastolako komunitatean.\nEgoera ulertuko duzuelakoan, eskertu taldeei laguntzeko guraso askok adierazten ari zareten borondateagatik.\nurria 1, 2020 by salbatoreskolakirola\nEgunotan jarriko dugu 2020-2021 denboraldiko eskola kiroleko izen emate martxan. Ikasleen bidez helaraziko dizuegu informazio guztia. Bestalde, hemen duzue, eskola kirolari dagokion jardueren protokoloa.\nHemen duzue, ikasleen bitartez, etxera iritsiko zaizuen dokumentazioa:\n00 Eskola kirola 2020/2021 AZALPENADeskargatu\n00 Deporte Escolar 2020/2021 informacion CastellanoDeskargatu\n01 Guraso edo tutoreen oniritzi ziurtagiriaDeskargatu\n01 Documendo de conocimiento para Madres, Padres o tutores legales.Deskargatu\n02 Begiraleen izen emateaDeskargatu


Zortzi gazteen absoluzioa txalotu, baina lan politikoa epaitu izana gaitzetsi du Ernaik | Euskal Herria | Naiz\nIraitz Salegi kazetaria eta Ernaiko zazpi kideak absolbitu izana albiste ona dela adierazi du gazte antolakundeak, baina «beste behin ere Euskal Herriaren alde egindako lan politikoa epaitu dutela» salatu. Sortuk ere pozez hartu du Auzitegi Nazional espainolak gazteak errugabe jo izana.\nNAIZ|BILBO|29/06/2015 20:19 Actualizada:\nOhar banatan, Ernaik eta Sortuk poza adierazi dute zortzi gazteen absoluzioagatik.\nSententzia ezagutu eta gero Periko Solabarria gogoratu du Ernaik, zortzi gazteekin batera auziperatua izan zelako bera ere, nahiz eta azken orduan epaiketatik kanpo utzi zuten.\nErnaik gogor salatu du «beste behin ere Euskal Herriaren alde lan egindako lan politikoa epaitu dutela». «Gazteria kriminalizatu nahi dute, askapen borrokaren kimu berriak eten eta beraien kartzeletan ito. Salatu baita ere, epaiketan egindako ekimena Torrejon de Ardozeko epaitegiari eskatu diotela ikertzeko», nabarmendu dute.\nEpaiketan aurkeztutako frogen eta lekuko batzuen «jarrera lotsagarria» agerian gelditu dela azpimarratu dute.\nHorrez gain, «herri honen alde borrokan jarraitzeko erabakia» berretsi dute.


Lau egile oiartzuarrek JUUL kanpainako sariak jaso dituzte : Oarsoaldeko Hitza\nSaritu guztien argazkia, erakunde eta eragileetako ordezkariekin.\nAntton Kazabon eta Pello Añorga idazleek zein Iosu Mitxelena eta Jokin Mitxelena ilustratzaileek JUUL kanpainako sariak jaso zituzten atzo arratsaldean, Iruñeko Kondestablearen Jauregian. Ikastoletako ikasleek aukeratu dituzte nork idatzi dituzten ipuin onenak eta nork marraztu dituen ilustraziorik onenak. Añorgak, gainera, bere bi lan ditu podiumetan.\nEuskal Herri osoko ikastoletan egin zuten bozketa, eta 16.600 ikaslek. Aukeraketa egiteaz gain, hauteskunde-mahaian lehendakari, mahaikide eta idazkari lanetan ikasleak eurak aritu ziren. Hauteskunde-prozesu bat zer den ikasteko aukera izan zuten modu horretan. Ikasleek botoa emateko bi era izan zituzten: batetik, boto-txartelaren bidez, eta, bestetik, boto-elektronikoaren bidez.\nAñorgaren Tontolapiko B kategoriako (LH 1 eta 2) hirugarren gelditu zen. D kategorian (LH 5 eta 6) bigarren postua lortu du Martzelo Itsua liburuarekin. Kazabonen Bisera gorria, berriz, izan da boto gehien lortu dituen hirugarrena, E kategorian (DBH). Ilustratzaileen kasuan, Jokin Mitxelena hirugarren izan zen bozketan, eta Iosu Mitxelena bosgarren.


LH Ikasturte amaierako irteera - Web del Colegio Ikasbide Ikastetxea\nBilduma → Lehen Hezkuntza → LH Ikasturte amaierako irteera\nKurtsoari agurra emateko 3. mailako ikasleak Olabeagara joan gara. Lehenengo, ibilbide bat egin dugu itsasadarretik. Casilda parketik, Euskalduna Jauregitik eta Itsas museotik igaro gara. Gero, Olabeagan, primeran pasatu dugu itsasontzian eta tirolinan. Eta itzuleran San Mamesetik igaro gara!\n4.mailako ikasleok OLABEAGA auzoan eman dugu goiza. Bidean zenbait berezitasunak eta leku interesgarriak ikusi ditugu: Doña Kasilda Parkea, Euskalduna Jauregia, Karola, Bilboko Itsas Museoa( Gabarra ere) eta San Mames futbol zelaia. Eguraldia izugarria izan da eta tirolina eta pirata itsasontzian primeran pasatu dugu.\n5. mailako ikasleok Bilboko mendi maitatuenetako bat ezagutzeko aprobetxatu dugu: Artxanda. Pikotamendiko askaldegira iritsi gara eta han Bilboko ikuspegi zoragarriez gozatzeko aukera izan dugu. Bidean, Guggenheim Museotik igaro gara, argazkiak atera ditugu Puppyrekin. Elkarrekin gozatu dugu goiz honetan, eta primeran pasatu dugu!\n6. mailako ikasleok Alde Zaharrera joan gara. Kaleetatik zehar orienting ekintza bat egin dugu, eta mapa mutu baten laguntzaz bilatu ditugu hainbat monumento eta leku aipagarriak. Bilboko historia ikasi dugu eta bide batez industralizazioa eta nola aldatu den gure hiria ere. Primeran pasatu dugu!


HEZIKETA ZIKLOAK – Centro de Estudios Almi\nLanbide Heziketako Heziketa Zikloak bere curriculumean lantokietan prestakuntza txertatua du. Kreditu hau ebaluatze eta gainditu beharreko materia bat bihurtzen da dagokion titulua lortzeko. Erabaki honen aurretiazkoak antzinako Lanbide Heziketan bilatu behar dira, non borondatez ikasleek a praktika ospetsuak egiten zituzten. Esperientzia honen balorazio positiboarekin eta LH-ren helburuarekin batez ere ekoizten da gehitze hau heziketa ziklo berri hauetan, zikloaren ordu kopuru osoaren %20 inguru ematen dituzte ikasleek benetako lan ingurune batean, enpresan dauden denbora aurrera doan heinean gero eta praktika erlazionatuagoak ikasten hari diren ikasketekin.\nEnpresa praktiken koordinazioa hobetzeko kudeaketa-tresnak eta Web orri bat erabiltzen ditugu, gure praktiken tutore lana eraginkorragoa egiteko. LP programaren plangintza enpresekin adostutako jardueran oinarritzen da, non tutoreak ikasleen ikasketa prozesua gidatuko dituen, eta lantokietan igarotako denboran zehar edukien, jarreraren eta trebetasunen jarraipen eta balioespena egiten lagunduko duen.\nGure Ikasketa Zentroak Lanbide Heziketa duela 75 urte baino gehiago irakatsi du lanbide arlo ezberdinetan eta hortaz eskarmentu handiaz gozatzen du.\nInongo zalantzarik egon ez dadin, Lantokiko Prestakuntza lanbide-gidatze tresna bikaina dela argi utzi behar dugu. Ez bakarrik ikasleek egiten dituzten ekintzengatik, baita ere esperientziadun profesionalak ezagutuko dituztelako, zeinek ezagutzera eman eta irakatsiko dieten lanbide arlo ezberdinak biltzen dituzten espezialitatetan dauden aukerei buruz, prestatzen ari diren horretarako benetan heuren bokazio den edo bere interesak beste eremu edo ekoizte sektore ezberdinetara birbideratu behar dituzten.\nJakina (LP) guretzat funtsezkoa den beste helburu bat betetzen duela, lan munduan sartzea hain zuzen. Gure zentroaren datuen arabera, ikasketak amaitu ondoren (6 hilabete ondoren), ikasle ohien% 90 baino gehiago dira, lanean edo ikasten edota biak batera ari direnak, gure inkestetan nabarmenduz horietariko % 70 baino gehiagok ikasi zuten arloan lana dutela. Zalantzarik gabe oso emaitza onak dira gure gizartean oraindik prestigio gehiago irabazi behar dituzten ikasketetarako.


‘Gaur irekiko ditu ateak’ dokumentala\n07 abendua, 2016 Dokumentalak, Multimedia 1398\n2003an Espainiako gobernuak euskaraz idatzitako egunkari bakarra ixteko agindu zuen: Euskaldunon Egunkaria. Egunkaria itxi eta bere zuzendaritzako partaideak torturatu egin zituzten. ETAko kide zirela esan zuten. 7 urte beranduago, epaiketan, salaketa horien zentzugabetasuna frogatu zen: akusatu guztiak absolbituak izan ziren.\nGaur irekiko ditu ateak dokumentala ez da ordea bidegabekeria tamalgarri horien bilduma; lehenengo euskarazko egunkariaren sorrera pozgarri eta itxaropentsua du hizpide Eriz Zapirainek zuzendutako lanak, parte hartu zutenen lekukotasunak bilduz.\nTatuajea, artea azalean »